
I. DISPOZIŢII GENERALE     
Art. 1
(1) Prezentul Regulament de organizare şi funcţionare al Şcolii Gimnaziale Jirlău este elaborat în conformitate cu prevederile Constituţiei României, Codului muncii, Contractului colectiv de muncă aplicabil, Legii educaţiei naţionale, Regulamentului de organizare şi funcţionare a unităţilor de învăţământ preuniversitar, aprobat prin OMEN nr. 5115/2014, Regulamentului de organizare şi funcţionare a învăţământului preşcolar, Convenţiei cu privire la drepturile copilului şi ale Regulamentului intern al Şcolii Gimnaziale Jirlău. 
Art. 2 
(1) Regulamentul conţine normele de organizare şi funcţionare ale Şcolii Gimnaziale Jirlău şi are rolul de a statua un climat de ordine, securitate şi responsabilitate în spaţiul şcolii. 
(2) Prevederile prezentului regulament sunt obligatorii pentru elevi, personalul didactic, didactic auxiliar şi nedidactic, personalul de conducere şi pentru părinţii elevilor.
(3) Nerespectarea regulamentului de organizare şi funcționare constituie abatere şi se sancționează conform prevederilor legale.
(4) Regulamentul de organizare şi funcţionare poate fi revizuit anual, în termen de cel mult 30 de zile de la începutul fiecărui an şcolar.
(5) Regulamentul de organizare şi funcţionare este aprobat de Consiliul de administraţie. 
Art. 3 
(1) Şcoala Gimnazială Jirlău este persoană juridică, titulară de buget pentru resurse bugetare şi extrabugetare. 
Art. 4 
(1) Şcoala Gimnazială Jirlău are sediul în strada Râmnicu -Sărat, nr. 104, comuna Jirlău, judeţul Brăila. 
Art. 5 
(1) Şcoala Gimnazială  Jirlău are ca structuri şcolare arondate Grădiniţa cu Program Normal Jirlău. 
Art. 6 
(1) În incinta şcolii sunt interzise, potrivit legii, crearea şi funcţionarea oricăror formaţiuni politice, organizarea si desfăsurarea activităţilor de propagandă politică şi prozelitism religios, orice formă de activitate care încalcă normele convieţuirii sociale, care pun în pericol sănătatea fizică, psihică a elevilor, a personalului didactic, didactic auxiliar şi nedidactic.

II. ORGANIZAREA ŞCOLII GIMNAZIALE JIRLĂU
Art. 7
Circumscripţia şcolară
(1) Circumscripţia şcolară a Şcolii Gimnaziale Jirlău cuprinde localitatea Jirlău:
(2) Şcoala organizează anual, în perioada 1-10 noiembrie, recensământul copiilor din circumscripţia şcolară, care au vârsta corespunzătoare pentru înscrierea în învăţământul preuniversitar (preşcolar şi primar).

(3) Şcoala Gimnazială Jirlău funcţionează cu trei niveluri de învăţământ: preşcolar, primar şi gimnazial. 
(4) Învăţământul preşcolar respectă structura anului şcolar stabilită pentru învăţământul primar.
Art. 8
Înscrierea la grădiniţă:
(1) Perioada de înscriere la grădiniţă va fi stabilită de directorul şcolii şi va fi afişată la loc vizibil.

(2) Înscrierea se face în urma unei solicitări scrise din partea părintelui/tutorelui legal, în limita locurilor disponibile. 
 (3) Ocuparea locurilor disponibile se face în ordinea descrescătoare a grupelor de vârstă, respectiv:
· Grupa mare: 5-6 ani;
· Grupa mijlocie: 4-5 ani;
· Grupa mică: 3-4 ani.
(4) Înscrierea se face, de regulă, în perioada 15 mai – 15 iunie. În situaţii deosebite, înscrierea se face şi în timpul anului şcolar, în limita locurilor disponibile.
(5) Criteriile generale de departajare, când sunt mai mulţi copii pe un loc:
· Apropierea de domiciliul copilului;
· Existenţa unui frate/a unei surori înmatriculat/înmatriculată la Şcoala Gimnazială Jirlău;
· Părinte/tutore unic întreţinător de familie;
· Existenţa unui certificat medical de încadrare în grad de handicap al copilului.
(6) Criteriile generale se aprobă de către Consiliul de administraţie şi se aplică în baza unor documente doveditoare.
(7) Şcoala va primi şi înregistra toate cererile de înscriere şi va răspunde, în scris, în timp util, tuturor solicitărilor de înscriere depuse de părinţi.
(8) La înscrierea copiilor, nu se percep taxe de înscriere.
(9) Actele necesare înscrierii copiilor în grădiniţă sunt:

· Cerere de înscriere;

· Copie după certificatul de naştere al copilului, certificată de director;

· Copie după cartea de identitate a părintelui/tutorelui legal;

· Fişa medicală, completată potrivit reglementărilor în vigoare;

· Avizul epidemiologic, eliberat potrivit prevederilor legale.

Art. 9 
Programul grădiniţei:
(1) Gradiniţa cu program normal funcţionează cinci ore pe zi, între orele 8:00-12:00.
(2) Programul zilnic de activitate pentru grupele cu program normal:

· 8:00-8:15 – Primirea copiilor;

· 8:15-11:30 – Activitate pe domenii experienţiale;

· 11:30-12:00 – Activitate opţională şi jocuri şi activităţi recreative în aer liber.
Art. 10 
Constituirea grupelor de preşcolari
(1) Constituirea grupelor de preşcolari se  face pe criteriul vârstei.

(2) Repartizarea profesorului la grupă se face respectându-se principiul continuităţii.
Art. 11
Înscrierea elevilor
(1) Şcoala Gimnazială Jirlău şcolarizează, cu prioritate, în limita planului de şcolarizare aprobat, elevii care au domiciliul în circumscripţia sa şcolară.

(2) Înscrierea în ciclul primar, în clasa pregătitoare, se face pe baza metodologiei MECS, în urma unei solicitări scrise din partea reprezentantului legal. 
(3) Pentru elevii care se transferă la Şcoala Gimnazială Jirlău continuitatea studiului limbilor moderne şi a disciplinelor opţionale se asigură în funcţie de oferta educaţională a şcolii. 
Art. 12 
Programul şcolar 
(1) Programul şcolar pentru ciclul primar şi ciclul gimnazial se desfăşoară între orele 8:00-14:00./16:00
(2) Clasa pregătitoare funcţionează în clădirea şcolii. 
 (3) Pe durata programului şcolar, cadrele didactice răspund de integritatea fizică a elevilor. Profesorul de educaţie fizică răspunde de montarea sigură a porţilor de fotbal şi a celorlalte aparate pentru ed. fizică şi sport.
Art. 13
Orarul şcolii
(1) Orarul şcolii se elaborează de către comisia de orar şi serviciu pe şcoală şi se aprobă în CA, înainte de începerea cursurilor. 
(2) Orarul este verificat de directorul şcolii până în preziua începerii fiecărui an şcolar. 
Art. 14 
Ora de curs

(1) La clasa pregătitoare şi la clasa I, activităţile de predare-învăţare-evaluare acoperă 30-35 de minute din ora de curs, iar la clasele II-IV, 45 minute din ora de curs. Restul de timp va fi destinat unor activităţi recreative, liber-alese.
(3) La ciclul gimnazial, ora de curs are 50 de minute.

(4) Începutul şi sfârşitul orei se anunţă prin sonerie şi/sau clopoţel. 

Codul: ROF             Editia: 1                    Revizia: 0                Nr. ex: 1                                  Pag. 4
Art. 15 
Durata recreaţiei
(1) Durata recreaţiei este de 15 minute, la clasele CP-IV şi de 10 minute, la clasele V-VIII. 
Pauza mare are 15 minute.
Art. 16
Activităţile extracurriculare şi extraşcolare 
(1) Activităţile extracurriculare şi extraşcolare, şedinţele Consiliului profesoral, ale comisiilor metodice şi şedinţele cu părinţii se desfăşoară, de regulă, după orele de curs. 
(2) În situaţii speciale şi pe o perioadă determinată, durata orelor de curs şi a pauzelor poate fi modificată, la propunerea motivată a directorului, prin hotărârea consiliului de administraţie, cu aprobarea inspectoratului şcolar.

III. ASIGURAREA SECURITĂŢII ŞI SIGURANŢEI ELEVILOR ÎN PERIMETRUL ŞCOLII

Art.17 
Accesul în şcoală

(1) Accesul preşcolarilor şi elevilor se face prin intrarea din strada Școlii.

(2) Accesul elevilor în şcoală se face prin identificarea acestora de către cadrul didactic de serviciu din curte.
(3) Accesul preşcolarilor în grădiniţă se face până la ora 9:00.

(5) Accesul elevilor în şcoală se face până la ora 8:00/12:00.

(5). În pauza mare elevii au acces la magazin .
(6) Părăsirea şcolii pe perioada programului şcolar este permisă numai cu aprobarea directorului/dirigintelui sau a unui cadru didactic de serviciu.

(7) Accesul persoanelor străine se face prin strada  Școlii sau Rm.-Sărat, între orele 8.00-15.00.

(8) Persoanele străine vor fi legitimate şi consemnate în Registrul de evidenţă a intrărilor de către personalul nedidactic de serviciu/elevul de serviciu. 
Se notează numele, prenumele, seria  şi numărul actului de identitate.

(9) Persoanele străine vor staţiona în spaţiul de aşteptare din faţa secretariatului până la primirea avizului de intrare de la director/profesor de serviciu/personal nedidactic de serviciu sau până la sosirea persoanei pe care doresc s-o contacteze. 
(10) Dacă există suspiciuni, elevul/profesorul/personalul nedidactic de serviciu pot solicita controlul bagajelor persoanelor care solicită accesul în şcoală.
(11) Dacă în curtea sau în incinta şcolii sunt observate bagaje sau colete abandonate, cadrele didactice vor semnala situaţia directorului şcolii sau direct poliţiei, la telefon 112, după caz.
Art. 18 
Asigurarea pazei şcolii

(1) În intervalul 7:45-16:00, securitatea elevilor şi a şcolii se asigură cu ajutorul personalului nedidactic, după un program aprobat de director şi afişat la avizierul de la parter.

(2) Personalul nedidactic de serviciu:
 (a) Permite accesul elevilor, personalului angajat şi vizitatorilor în şcoală conform regulilor stabilite prin prezentul regulament.

(b) Nu permite accesul persoanelor suspecte sau turbulente şi interzice elevilor să părăsească şcoala fără învoire, înaintea terminării programului şcolar.
(c) Nu permite elevilor să introducă în şcoală substanţe halucinogene, artificii, petarde, să se manifeste violent sau să distrugă bunuri.

(d) Anunţă conducerea şcolii în cazul tulburării orelor de curs sau a producerii unor acte de violenţă.

(e) În caz de incendiu, anunţă pompierii (112) şi conducerea şcolii, deconectează curentul electric şi gazele, îndrumă persoanele aflate în şcoală pentru evacuare, sprijină evacuarea bunurilor stabilite în prealabil.

(f) La sfârşitul programului zilnic, personalul nedidactic:

· Verifică dacă toate ferestrele sunt închise.

· Verifică dacă în spaţiile administrative sunt aparate conectate la reţeaua electrică.

· Verifică dacă toate uşile încăperilor cu valori sunt încuiate.

· Aprind iluminatul de veghe.

· Închid apa de la robinetele centrale.

· Depun cheile şcolii în locul stabilit de director.
· Asigură încuierea uşilor clădirii grădiniţei şi şcolii.
· Asigură încuierea porţii din şcolii.
(g) Şoferul microbuzului şcolar rîspunde de menţinerea în stare de funcţionare a microbuzului.
(h) Orarul de transport al elevilor este cel din Anexa nr. 1

Art. 19 
Serviciul pe şcoală

(1) Supravegherea preşcolarilor se asigură, pe toată durata programului, de către educatoare, care răspund de integritatea fizică a copiilor.

(2) Supravegherea elevilor din clasa pregătitoare se asigură, pe toată durata programului, de către învăţătoarea clasei, care răspunde de integritatea fizică a elevilor.
(1) Programul zilnic al educatoarelor şi al învăţătoarei de la clasa pregătitoare începe la ora 7:45.

(2) Pe durata pauzelor, pentru clasele I-VIII, se organizează serviciul pe şcoală, efectuat de cadre didactice.
(3) Pe durata programului şcolar, pentru clasele I-VIII, se organizează serviciul pe şcoală, efectuat de elevi.
(4) Serviciul pe şcoală pentru cadrele didactice se organizează pe trei posturi de serviciu: etaj, parter, curte.

(a) Învăţătorul/profesorul de serviciu la postul “Curte” răspunde de comportamentul elevilor în curte, asigură, la sfârşitul pauzei, strângerea deşeurilor din curte şi intrarea ordonată a elevilor în şcoală. 

(b) Graficul serviciului pe şcoală, elaborat de director, va fi adus la cunoştinţa cadrelor didactice pe bază de semnătură, afişându-se în cancelarie şi la avizierul de la parter, pentru a fi cunoscut de elevul de serviciu.

(c) Modificarea graficului de serviciu pe şcoală se face numai cu aprobarea directorului.

(d) Serviciul pe şcoală începe la ora 745, asigurându-se intrarea ordonată a elevilor în şcoală şi în săli. 
(e) Serviciul pe şcoală se încheie, pentru posturile „Parter” şi „Etaj”, după ce toţi elevii au fost evacuaţi în curtea şcolii. 
 (f) Profesorii care au predat la ultima ora de curs, vor asigura, prin elevii de serviciu pe clasă,  evacuarea deşeurilor din sălile de clasă la tomberoanele din curtea şcolii.
(g) Profesorii de serviciu asigură evacuarea elevilor în curtea şcolii, în timpul recreaţiilor, când condiţiile meteo o permit, şi intrarea ordonată a elevilor în şcoală.

(h) Profesorii de serviciu asigură ordinea, disciplina, liniştea în şcoală şi curte şi răspund de integritatea fizică a elevilor şi a bazei materiale a şcolii pe perioada pauzelor.
(i) Profesorii de serviciu au acces la telefonul de la secretariat pentru anunţarea cazurilor deosebite la 112.
(j) Evenimentele deosebite vor fi aduse imediat la cunoştinţa directorului şi notate în Registrul de evidenţă a incidentelor.
(k) Învăţătorii şi profesorii de serviciu desemnaţi de director preiau şi predau cataloagele secretarului şcolii, conform programului afişat în cancelarie şi la secretariat. 
(l) Preluarea şi predarea catalagelor se face pe baza procesului verbal încheiat între profesorul  de serviciu şi secretar.

(5) Serviciul pe şcoală pentru elevi: 
(a) Serviciul pe şcoală este efectuat de elevii claselor VI-VIII.
(b) Profesorii de serviciu de la parter şi din curte sprijină activitatea elevului de serviciu pe şcoală.
(c) Planificarea serviciului pe şcoală al elevilor se face de către director şi se organizează de către diriginţi, începând cu clasa a VIII-a, până la clasa a VI-a.
 (d) Diriginţii  vor întocmi un grafic al serviciului pe şcoală pentru elevi cu semnătura acestora, care va fi afişat la postul elevului de serviciu. Dacă este cazul, se va proceda la selectarea elevilor care efectuează serviciul pe şcoală.

(e) În cazul în care un elev de serviciu absentează, învăţătorul/profesorul de serviciu de la parter va proceda la înlocuirea acestuia cu un coleg.

(f) Postul elevilor de serviciu este situat în hol, la parter, lângă sonerie.

(g) Programul elevului de serviciu începe la ora 8,00 şi se termină după ultima oră de curs.
(h) Elevul de serviciu anunţă începutul şi sfârşitul orei de curs, prin sonerie/clopoţel, supraveghează ordinea şi disciplina elevilor în timpul recreaţiei, depistează elevii care provoacă deteriorarea bazei materiale.

 (i) Elevii de serviciu poartă ecusonul specific.
(8) Serviciul pe clasă pentru elevi:

(a) Diriginţii şi învăţătorii vor stabili şi vor afişa graficul serviciului elevilor pe clasă. 

(b) Elevul de serviciu pe clasă are următoarele atribuţii:
-  Se prezintă la cursuri cu 15 minute înainte de începerea acestora şi părăseşte ultimul sala de clasă; 
-  Asigură creta şi ştergerea tablei; 
- Asigură păstrarea curăţeniei în clasă în timpul programului, atenţionând elevii care produc dezordine;   

- Verifică prezenţa la ore a colegilor de clasă şi comunică profesorilor  elevii absenţi; 
Art. 20 
Relaţia cu mass media
(1) Folosirea oricăror mijloace de înregistrare audio-video, intervievarea elevilor sau a personalului didactic în spaţiul şcolii se va face numai cu aprobarea directorului. 
(2) Persoanele din afara şcolii care doresc informaţii în legătură cu activitatea din şcoală se vor adresa conducerii şcolii sau secretariatului.

IV. MANAGEMENTUL ŞCOLII GIMNAZIALE JIRLĂU
Art. 21 
Conducerea şcolii
(1) Conducerea şcolii este asigurată de Consiliul de Administraţie şi de director. 

(2) Consiliul de administraţie şi directorul conlucrează cu Consiliul profesoral, Consiliul elevilor, Consiliul Reprezentativ al  Părinţilor, organizaţia sindicală şi cu autorităţile administraţiei publice locale.
Art. 22 

Consiliul de administraţie

(1) Consiliul de administraţie este organul de conducere al şcolii. 

(2) Consiliul de administraţie este constituit din 9 membri, conform prevederilor art. 96, al.2, lit. b din Legea Educaţiei Naţionale.

(3) Preşedintele C.A. este directorul şcolii, care conduce şedinţele CA şi semnează hotărârile adoptate.

(4) Secretarul Consiliului de administraţie, numit de director nu este membru al CA, având atribuţia de a consemna, într-un registru special, procesele verbale ale şedinţelor.

(5) Atribuţiile Consiliului de administraţie sunt cele prevăzute în OMEN nr. 4619/2014 pentru aprobarea Metodologiei-cadru de organizare şi funcţionare a consiliului de administraţie din unităţile de învăţământ preuniversitar.
(6) Membrii Consiliului de administraţie coordonează şi răspund de domenii de activitate, pe baza delegării de  sarcini stabilite prin decizia directorului, emisă pe baza hotărârii CA.

(7) Consiliul de administraţie se întruneşte o dată pe lună, pe baza unui grafic stabilit la începutul anului şcolar (convocarea se face cu minimum trei zile înainte), precum şi în sedinţe extraordinare, la solicitarea directorului, a 2/3 din membrii CA, a 2/3 din membrii CP, a 2/3 din membrii Consiliului elevilor sau a 2/3 din membrii Consiliului reprezentativ al părinţilor. Şedinţele extraordinare se anunţă cât mai operativ.

(8) CA este legal întrunit în şedinţă în prezenţa a cel puţin jumătate plus unu din totlul membrilor acestuia.

(9) Hotărârile C.A. se adoptă cu voturile a cel puţin 2/3 dintre membrii prezenţi.

(10) Hotărârile C.A. privind privind angajarea, motivarea, evaluarea, recompensarea, răspunderea disciplinară şi disponibilizarea personalului  se iau cu votul a 2/3 din totalul membrilor CA.

(11) În situaţii excepţionale, în care hotărârile CA nu pot fi luate conform alineatului (9), la următoarea şedinţă cvorumul de şedinţă necesar adoptării este de jumătate plus unu din membrii CA, iar hotărârile CA se adoptă cu 2/3 din voturile celor prezenţi.

(12) Hotărârile CA care vizează personalul din unitate se iau cu vot secret.

(13) Membrii CA care se află  în conflict de interese nu participă la vot.

(14) La şedinţele CA partcipă de drept liderul sindical, cu statut de observator.

(15) La şedinţele CA în care se dezbat problematici ale elevilor, directorul convoacă reprezentatntul Consiliului elevilor, cu statut de observator.

(16) La şedinţele CA pot fi invitate şi alte persoane, în funcţie de problematica înscrisă pe ordinea de zi.

(17) Membrii consiliului de administraţie, observatorii şi invitaţii sunt convocaţi cu cel puţin 72 de ore înainte de începerea şedinţei ordinare, comunicându-li-se ordinea de zi şi documentele ce urmează a fi discutate. În cazul şedinţelor extraordinare, convocarea se face cu cel puţin 24 de ore înainte. Convocarea se face prin e-mail sau sub semnătură.

(18) La sfârsitul fiecărei sedinţe a Consiliului de administraţie, toţi membrii şi invitaţii, dacă există, au obligaţia să semneze procesul verbal încheiat cu această ocazie. Preşedintele consiliului răspunde de acest lucru. Lipsa numărului de semnături anulează valabilitatea punerii în aplicare a hotărârilor şedinţei respective.

Art. 23 
Directorul
(1)Directorul exercită conducerea executivă a şcolii, în conformitate cu atribuţiile conferite de legislaţia în vigoare, cu hotărârile consiliului de administraţie al şcolii, cu prevederile ROFUIP.

(2) Drepturile şi obligaţiile directorului sunt cele prevăzute de legislaţia în vigoare, de ROFUIP şi de contractul colectiv de muncă aplicabil.
(3) Perioada concediului anual de odihnă al directorului se aprobă de către inspectorul şcolar general.

(4) Pentru asigurarea finanţării de bază, a finanţării complementare şi a finanţării suplimentare, directorul încheie contract de management administrativ-financiar cu primarul comunei Chirnogi.
(5) Directorul încheie contract de management educaţional cu inspectorul şcolar general.
(6) Directorul emite decizii, conform hotărârilor CA, şi note de serviciu.
(7) Directorul are drept de îndrumare şi control asupra activităţii întregului personal angajat al  şcolii.

(8) Directorul prezidează Consiliul profesoral şi Consiliul de administraţie. 

Art. 24 
Atribuţiile directorului: 
(1)  În exercitarea funcţiei de conducere executivă, directorul are următoarele atribuţii:

a) este reprezentantul legal al şcolii şi realizează conducerea executivă a acesteia;

b) organizează întreaga activitate educaţională;

c) organizează şi este direct responsabil de aplicarea legislaţiei în vigoare, la nivelul şcolii; 

d) asigură managementul strategic al şcolii, în colaborare cu autorităţile administraţiei publice locale, după consultarea partenerilor sociali şi a reprezentanţilor părinţilor şi elevilor;

d) asigură managementul operaţional al şcolii;

e) asigură corelarea obiectivelor specifice  şcolii cu cele stabilite la nivel naţional şi local;

f) coordonează procesul de obţinere a autorizaiilor şi avizelor legale necesare funcţionării şcolii; 

g) asigură aplicarea şi respectarea normelor de sănătate şi securitate în muncă;
i) prezintă, anual, un raport asupra calităţii educaţiei în şcoală, întocmit de Comisia de evaluare şi asigurare a calităţii; raportul, aprobat de consiliul de administraţie, este prezentat în faţa Consiliului profesoral, comitetului reprezentativ al părinţilor şi este adus la cunoştinţa autorităţilor administraţiei publice locale şi a inspectoratului şcolar.

(2) În exercitarea funcţiei de ordonator de credite directorul are următoarele atribuţii:

a) propune consiliului de administraţie, spre aprobare, proiectul de buget şi raportul de execuţie bugetară,

b) răspunde de încadrarea în bugetul aprobat al şcolii;
c) se preocupă de atragerea de resurse extrabugetare, cu respectarea prevederilor legale;

d) răspunde de realizarea, utilizarea, păstrarea, completarea şi modernizarea bazei materiale a şcolii; 
(3) În exercitarea funcţiei de angajator, directorul are următoarele atribuţii:

a) angajează personalul din unitate prin încheierea contractului individual de muncă;

b) întocmeşte, conform legii, fişele posturilor pentru personalul din subordine; răspunde de angajarea, evaluarea periodică, formarea, motivarea şi încetarea raporturilor de muncă ale personalului din unitate, precum şi de selecţia personalului nedidactic;

c) propune consiliului de administraţie vacantarea posturilor, organizarea concursurilor pe post şi angajarea personalului;

d) îndeplineşte atribuţiile prevăzute de Metodologia-cadru privind mobilitatea personalului didactic din învăţământul preuniversitar, precum şi de alte acte normative elaborate de Ministerul Educaţiei şi Cercetării Ştiinţifice. 

(4) Alte atribuţii ale directorului sunt:

a) propune inspectoratului şcolar, spre aprobare, proiectul planului de şcolarizare, avizat de consiliului de administraţie;

b) coordonează activitatea de elaborare a ofertei educaţionale a  şcolii şi o propune spre aprobare consiliului de administraţie;

c) coordonează şi răspunde de colectarea datelor statistice pentru sistemul naţional de indicatori pentru educaţie, pe care le transmite inspectoratului şcolar şi răspunde de introducerea datelor în Sistemul de Informaţii Integrat al învăţământului din Romania (SIIIR);

d) propune consiliului de administraţie, spre aprobare, Regulamentul de organizare şi funcţionare al şcolii;

e) coordonează efectuarea anuală a recensământului copiilor/elevilor din circumscripţia şcolară;  

f) stabileşte componenţa formaţiunilor de studiu în baza hotărârii consiliului de administraţie;

g) elaborează proiectul de încadrare cu personal didactic de predare, precum şi schema de personal didactic auxiliar şi nedidactic şi le supune, spre aprobare, consiliului de administraţie;

h) numeşte, după consultarea consiliului profesoral, în baza hotărârii consiliului de administraţie, profesorii diriginţi la clase, precum şi coordonatorul pentru proiecte şi programe educative şcolare şi extraşcolare;

i) numeşte cadrul didactic care face parte din consiliul clasei, ce poate prelua atribuţiile profesorului diriginte, în condiţiile în care acesta este indisponibil pentru o perioadă de timp, din motive obiective;

j) stabileşte, prin decizie, componenţa catedrelor şi comisiilor din şcoală, în baza hotărârii consiliului de administraţie;
k) coordonează comisia de întocmire a orarului şi îl propune spre aprobare consiliului de administraţie;

l) aprobă graficul serviciului pe şcoală al personalului didactic şi al elevilor; atribuţiile acestora sunt precizate în regulamentul de organizare şi funcţionare al şcolii;

m) propune consiliului de administraţie, spre aprobare, Calendarul activităţilor educative al şcolii; 

n) aprobă graficul desfăşurării lucrărilor scrise semestriale;

o) aprobă, prin decizie, regulamentele de funcţionare ale cercurilor, asociaţiilor ştiinţifice, tehnice, sportive şi cultural-artistice ale elevilor din  şcoală, în baza hotărârii consiliului de administraţie;

p) elaborează instrumente interne de lucru, utilizate în activitatea de îndrumare, control şi evaluare a tuturor activităţilor, care se desfăşoară în unitatea de învăţământ şi le supune spre aprobare consiliului de administraţie;

q) asigură, responsabilii comisiilor metodice, aplicarea planului de învăţământ, a programelor şcolare şi a metodologiei privind evaluarea rezultatelor şcolare;

r) controlează, cu sprijinul /responsabililor comisiilor metodice, calitatea procesului instructiv-educativ, prin verificarea documentelor, prin asistenţe la ore şi prin participări la diverse activităţi educative extracurriculare şi extraşcolare;

s) monitorizează activitatea de formare continuă a personalului din unitate;

t) monitorizează activitatea cadrelor didactice debutante şi sprijină integrarea acestora în colectivul şcolii;

u) aprobă asistenţa la orele de curs sau la activităţi educative şcolare/extraşcolare, a responsabililor de comisii metodice, cu respectarea prevederilor legale în vigoare;

v) consemnează zilnic în condica de prezenţă absenţele şi întârzierile la orele de curs ale personalului didactic de predare, precum şi întârzierile personalului didactic auxiliar şi nedidactic, de la programul de lucru;

w) îşi asumă, alături de consiliul de administraţie, răspunderea publică pentru performanţele şcolii;

x) numeşte şi controlează personalul care răspunde de sigiliul şcolii;

y) asigură arhivarea documentelor oficiale şi şcolare;

z) răspunde de întocmirea, eliberarea, reconstituirea, anularea, completarea şi gestionarea actelor de studii; răspunde de întocmirea, eliberarea, reconstituirea, anularea, completarea, modificarea, rectificarea şi gestionarea documentelor de evidenţă şcolară;
aa) aprobă vizitarea şcolii, de către persoane din afara unităţii, inclusiv de către reprezentanţi ai mass-media. Fac excepţie de la această prevedere reprezentanţii instituţiilor cu drept de îndrumare şi control asupra unităţilor de învăţământ, precum şi persoanele care participă la procesul de monitorizare şi evaluare a calităţii sistemului de învăţământ.

(5) Directorul îndeplineşte alte atribuţii stabilite de către consiliul de administraţie, potrivit legii, precum şi orice alte atribuţii rezultând din prevederile legale în vigoare şi contractele colective de muncă aplicabile.

(6) Pentru realizarea atribuţiilor sale, directorul se consultă cu reprezentanţii organizaţiei sindicale reprezentative din şcoală, în conformitate cu prevederile legale.

(7) În lipsă, directorul are obligaţia de a delega atribuţiile către un alt cadru didactic, membru al Consiliului de administraţie. 
Art. 25 

Personalul şcolii
(1)  Personalul este format din personal didactic, care poate fi didactic de conducere şi didactic de predare, didactic auxiliar şi personal nedidactic.
(2)  Selecţia personalului didactic şi a celui nedidactic se face prin concurs/examen, conform normelor specifice.

(3)  Angajarea personalului didactic de predare, didactic auxiliar şi nedidactic se realizează prin încheierea contractului individual de muncă cu şcoala, prin reprezentantul său legal.
(4)  Personalul trebuie să aibă o ţinută morală demnă, în concordanţă cu valorile pe care trebuie să le transmită elevilor, o vestimentaţie decentă şi un comportament responsabil.

(5)  Personalului îi este interzis să desfăşoare acțiuni de natură să afecteze imaginea publică a elevului, viaţa intimă, privată şi familială a acestuia.

(6) Personalului îi este interzis să aplice pedepse corporale, precum şi să agreseze verbal, fizic sau emoţional elevii şi/sau colegii.

(7) Personalul are obligaţia de a veghea la siguranţa elevilor, în incinta şcolii, pe parcursul desfăşurării programului şcolar şi a activităţilor extracurriculare/extraşcolare.
Art. 26
Structura de personal
(1)  Structura de personal şi organizarea acestuia se stabilesc prin organigramă, prin statele de funcţii şi prin proiectul de încadrare al şcolii. 

(2)  Organigrama se propune de către director la începutul fiecărui an şcolar, se aprobă de către consiliul de administraţie şi se înregistrează ca document oficial la secretariat.

(3)  Coordonarea activităţii structurilor Jirlău (GPN Jirlău) se realizează de către un coordonator numit, prin hotărârea consiliului de administraţie, la propunerea directorului.

(4)  Personalul didactic de predare este organizat în comisii metodice şi în colective/comisii de lucru pe diferite domenii de activitate, în conformitate cu normele legale în vigoare şi cu prevederile ROFUIP. 
(5) Personalul didactic auxiliar este organizat în compartimente de specialitate care se află în subordinea directorului, în conformitate cu organigrama şcolii.

(6) La nivelul Şcolii Gimnaziale Jirlău funcţionează Compartimentul Secretariat şi Compartimentul financiar.

Art. 27
Personalul didactic
(1) Personalul didactic are drepturile şi obligaţiile prevăzute de legislaţia în vigoare şi de contractul colectiv de muncă aplicabil.

(2) Pentru încadrarea şi menţinerea într-o funcţie didactică de conducere şi de predare sau într-o funcţie didactică auxiliară, personalul didactic are obligaţia să prezinte un certificat medical, eliberat pe un formular specific, elaborat de MECS şi Ministerul Sănătăţii.

(3) Personalul didactic are obligaţia de a participa la activităţi de formare continuă, în condiţiile legii. 

(4) Se interzice personalului didactic de predare să condiţioneze evaluarea elevilor sau calitatea prestaţiei didactice la clasă de obţinerea oricărui tip de avantaje de la elevi sau de la reprezentanţii legali ai acestora. Astfel de practici, dovedite de organele abilitate, se sancţionează conform legii.

Art. 28
Personalul nedidactic
(1)  Personalul nedidactic îşi desfăşoară activitatea în baza prevederilor Legii nr. 53/2003 - Codul Muncii, republicată, cu modificările şi completările ulterioare şi ale contractului colectiv de muncă aplicabil.

(2)  Organizarea şi desfăşurarea concursului de ocupare a posturilor nedidactice sunt coordonate de director. Consiliul de administraţie aprobă comisiile de concurs şi validează rezultatele concursului.

(3)  Angajarea personalului nedidactic se face de către director, cu aprobarea consiliului de administraţie, prin încheierea contractului individual de muncă.

(4)  Activitatea personalului nedidactic este coordonată de director.

(5)  Programul personalului nedidactic se stabileşte de către director, potrivit nevoilor şcolii. 

(6)  Directorul stabileşte sectoarele de lucru ale personalului de îngrijire..

(7)  Muncitorul calificat trebuie să se îngrijească, în limita competenţelor, de verificarea periodică a elementelor bazei materiale a şcolii, în vederea asigurării securităţii copiilor/elevilor/personalului din unitate.

Art. 29
Evaluarea personalului
(1)  Evaluarea personalului didactic se face conform legislaţiei în vigoare.

(2)  Evaluarea personalului nedidactic se face la sfârşitul anului calendaristic conform prevederilor legale şi ale regulamentului intern, în baza fişei postului.

Art. 30 

Răspunderea disciplinară a personalului
(1) Personalul didactic răspunde disciplinar conform Legii educaţiei naţionale nr. 1/2011, cu modificările şi completările ulterioare.

(2) Personalul nedidactic răspunde disciplinar în conformitate cu prevederile Legii nr. 53/2003 - Codul Muncii, republicată, cu modificările şi completările ulterioare.

V. ORGANISME FUNCŢIONALE LA NIVELUL ŞCOLII
Art. 31
Consiliul profesoral 
(1)  Totalitatea cadrelor didactice constituie Consiliul profesoral al Şcolii Gimnaziale Jirlău. Preşedintele consiliului profesoral este directorul.

(2)  Consiliul profesoral se întruneşte lunar sau de câte ori este nevoie, la propunerea directorului sau la solicitarea a minimum o treime dintre cadrele didactice.

(3)  Cadrele didactice au dreptul să participe la toate şedinţele Consiliilor profesorale din unităţile de învăţământ unde îşi desfăşoară activitatea, obligaţia principală fiind de a participa la şedinţele Consiliului profesoral din unitatea de învăţământ unde, la începutul anului şcolar, declară că are norma de bază. Absenţa nemotivată de la şedinţele la unitatea la care a declarat că are norma de bază se consideră abatere disciplinară.

(4) Consiliul profesoral se întruneşte legal în prezenţa a cel puţin două treimi din numărul total al membrilor.

(5) Hotărârile se adoptă prin vot deschis sau secret, cu cel puţin jumătate plus unu din numărul total al membrilor consiliului profesoral şi sunt obligatorii pentru personalul Şcolii Gimnaziale nr. Chirnogi, precum şi pentru beneficiarii primari ai educaţiei. Modalitatea de vot se stabileşte la începutul şedinţei.

(6) Directorul şcolii numeşte, prin decizie, secretarul consiliului profesoral, în baza votului cadrelor didactice. Secretarul are atribuţia de a redacta lizibil şi inteligibil procesele-verbale ale şedinţelor consiliului profesoral.

(7) La şedinţele consiliului profesoral, directorul poate invita, în funcţie de tematica dezbătută, reprezentanţi desemnaţi ai părinţilor, ai consiliului elevilor, ai autorităţilor administraţiei publice locale şi ai partenerilor sociali.

(8) La sfârşitul fiecărei şedinţe a consiliului profesoral, toţi membrii şi invitaţii au obligaţia să semneze procesul-verbal de şedinţă.

(9) Procesele-verbale se scriu în registrul de procese-verbale al consiliului profesoral. Registrul de procese-verbale este document oficial, căruia i se alocă număr de înregistrare şi i se numerotează paginile. Pe ultima pagină, directorul semnează pentru certificarea numărului paginilor registrului şi aplică ştampila şcolii. 

(10) Registrul de procese-verbale al consiliului profesoral este însoşit de un dosar care conţine anexele proceselor-verbale (rapoarte, programe, informări, tabele, liste, solicitări, memorii, sesizări etc.), numerotate şi
îndosariate pentru fiecare şedinţă. Registrul şi dosarul se păstrează într-un fişet securizat, ale cărui chei se găsesc la secretarul şi la director.
Art. 32
Atribuţiile Consiliului profesoral

(1) gestionează şi asigură calitatea actului didactic;

(2) analizează şi dezbate raportul general privind starea şi calitatea învăţământului;

(3) alege, prin vot secret, membrii consiliului de administraţie care provin din rândurile personalului didactic;

(4) dezbate, avizează şi propune consiliului de administraţie, spre aprobare, planul de dezvoltare instituională; 
(5)  dezbate şi aprobă rapoartele de activitate, programele semestriale, planul anual de activitate, precum şi eventuale completări sau modificări ale acestora;

(6)  aprobă componenţa nominală a comisiilor/catedrelor metodice;

(8)  validează raportul privind situaţia şcolară semestrială şi anuală prezentată de fiecare învăţător/ institutor/profesor de învăţământ primar/diriginte, precum şi situaţia şcolară după încheierea sesiunii de amânări, diferenţe şi corigenţe;

(9)  hotărăşte asupra tipului de sancţiune disciplinară aplicată elevilor care săvârşesc abateri;

(10)  propune acordarea recompenselor pentru elevi şi pentru personalul salariat al şcolii, conform reglementărilor în vigoare;

(11)  validează notele la purtare mai mici decât 7, precum şi calificativele la purtare mai mici de „bine”, pentru elevii din învăţământul primar;

(12)  propune consiliului de administraţie curriculumul la decizia şcolii;

(13)  validează oferta de curriculum la decizia şcolii pentru anul şcolar în curs, aprobată de consiliul de administraţie;

(14)  avizează proiectul planului de şcolarizare;

(15)  validează fişele de autoevaluare ale personalului didactic, în baza cărora se stabileşte calificativul anual;

(16)  formulează aprecieri sintetice privind activitatea personalului didactic şi didactic auxiliar, care solicită acordarea gradaţiei de merit sau a altor distincţii şi premii, potrivit legii, pe baza raportului de autoevaluare a activităţii desfăşurate de acesta;
(17) propune consiliului de administraţie programele de formare continuă şi dezvoltare profesională a cadrelor didactice;

(18)  propune consiliului de administraţie premierea şi acordarea titlului de “Profesorul anului” cadrelor didactice cu rezultate deosebite în activitatea didactică;

(19)  dezbate şi avizează regulamentul de organizare şi funcţionare;

(20)  dezbate, la solicitarea MECS, a ISJ sau din proprie iniţiativă, proiecte de acte normative şi/sau administrative cu caracter normativ, care reglementează activitatea instructiv-educativă, formulează propuneri de modificare sau de completare a acestora;

(21)  dezbate probleme legate de conţinutul sau organizarea activităţii instructiv-educative din şcoală; propune consiliului de administraţie măsuri de optimizare a procesului didactic;

(22)  alege, prin vot secret, cadrele didactice membre ale Comisiei pentru evaluarea şi asigurarea calităţii, în condiţiile legii;

(23)  îndeplineşte alte atribuţii stabilite de consiliul de administraţie, rezultând din legislaţia în vigoare şi din contractele colective de muncă aplicabile;

(24)  propune eliberarea din funcţie a directorului, conform legii.

(25)  Documentele consiliului profesoral sunt:

a) tematica şi graficul şedinţelor consiliului profesoral;

b) convocatoare ale consiliului profesoral;

c) registrul de procese-verbale al consiliului profesoral, însoţit de dosarul cu anexele proceselor- verbale.

Art. 33
Consiliul clasei

(1)  Consiliul clasei funcţionează în învăţământul primar şi gimnazial şi este constituit din totalitatea personalului didactic care predă la clasa respectivă, din cel puţin un părinte delegat al comitetului de părinţi al clasei şi din reprezentantul elevilor clasei respective, pentru ciclul gimnazial.

(2)  Preşedintele consiliului clasei este învăţătorul, respectiv profesorul diriginte.

(3)  Consiliul clasei se întruneşte cel puţin o dată pe semestru. El se poate întâlni ori de câte ori situaţia o impune, la solicitarea învăţătorului, respectiv a profesorului diriginte, a reprezentanţilor părinţilor şi ai elevilor.

Art. 34
Atribuţiile Consiliul clasei 

(1) analizează semestrial progresul şcolar şi comportamentul fiecărui elev;

(2) stabileşte măsuri de asistenţă educaţională, atât pentru elevii cu probleme de învăţare sau de comportament, cât şi pentru elevii cu rezultate deosebite;

(3) stabileşte notele la purtare pentru fiecare elev al clasei, în funcţie de comportamentul acestora în şcoală şi în afara acesteia, şi propune consiliului profesoral validarea mediilor mai mici decât 7,00 şi a calificativelor „suficient” şi „insuficient”, pentru învăţământul primar;

(4) propune recompense pentru elevii cu rezultate deosebite;

(5) participă la întâlniri cu părinţii şi elevii ori de câte ori este nevoie, la solicitarea învăţătorului/profesorului diriginte sau a cel puţin 1/3 dintre părinţii elevilor clasei;

(6) propune învăătorului/profesorului diriginte, din proprie iniţiativă sau la solicitarea directorului ori a consiliului profesoral, după caz, sancţiunile disciplinare prevăzute pentru elevi, în conformitate cu legislaţia în vigoare;
(7) Hotărârile consiliului clasei se adoptă cu votul a jumătate plus 1 din totalul membrilor, în prezenţa a cel puţin 2/3 din numărul acestora.
(8) Hotărârile adoptate în şedinţele consiliului clasei se înregistrează în registrul de procese-verbale ale consiliului clasei. Registrul de procese-verbale al consiliului clasei este însoţit în mod obligatoriu, de dosarul care conţine anexele proceselor-verbale.
(9) Mediile la purtare mai mici decât 7,00 sunt propuse spre avizare de către profesorul diriginte consiliului clasei. Avizarea se face cu votul a jumătate plus 1 din totalul membrilor, în prezenţa a cel puţin 2/3 din numărul acestora. Ulterior, propunerile avizate sunt înaintate spre aprobare consiliului profesoral.
(10)  Documentele consiliului clasei sunt:

a) tematica şi graficul şedinţelor consiliului clasei;

b) convocatoarele la şedinţele consiliului clasei;

c) registrul de procese-verbale al consiliului clasei, însoţit de dosarul cu anexele proceselor-verbale.
Art. 35
Comisiile metodice

(1)  Comisiile metodice se constituie din minimum trei membri, pe discipline de studiu, pe discipline înrudite sau pe arii curriculare.

(2)  În învăţământul primar, comisiile metodice se constituie pe ani de studiu, pe grupe de clase sau pe nivel de învăţământ.

(3)  În Şcoala Gimnazială Jirlău funcţionează următoarele comisii metodice:

(a) Comisia metodică a educatoarelor;

(b) Comisia metodică a învăţătoarelor

(c) Comisia metodică “Limbă şi comunicare”/ “Om şi societate”;
(d) Comisia metodică “Matematică şi ştiinţe”;

(e) Comisia metodică a diriginţilor.

(4)  Activitatea comisiei metodice este coordonată de responsabilul comisiei metodice, ales prin vot secret de către membrii comisiei.

(5)  Şedinţele comisiei metodice se ţin lunar sau de câte ori directorul ori membrii comisiei metodice consideră că este necesar. Şedinţele se desfăşoară după o tematică elaborată la nivelul comisiei, sub îndrumarea responsabilului comisiei metodice, şi aprobată de director.

Codul: ROF             Editia: 1                    Revizia: 0                Nr. ex: 1                                  Pag. 16
Art. 36
Atribuţiile comisiilor metodice 

a) stabileşte modalităţile concrete de implementare a curriculumului naţional, adecvate specificului şcolii şi nevoilor educaţionale ale elevilor, în vederea realizării potenţialului maxim al acestora şi atingerii standardelor naţionale;

b) elaborează oferta de curriculum la decizia şcolii şi o propune spre dezbatere consiliului profesoral;

c) elaborează programe de activităţi semestriale şi anuale, menite să conducă la atingerea obiectivelor educaţionale asumate şi la progresul şcolar al elevilor;

d) consiliază cadrele didactice debutante, în procesul de elaborare a proiectării didactice şi a planificărilor semestriale;
e) elaborează instrumente de evaluare şi notare;

f) analizează periodic performanţele şcolare ale elevilor;

g) monitorizează parcurgerea programei la fiecare clasă şi modul în care se realizează evaluarea elevilor la disciplina/disciplinele respective;

h) organizează activităţi de pregătire specială a elevilor cu ritm lent de învăţare, ori pentru examene/evaluări şi concursuri şcolare;

i) organizează activităţi de formare continuă şi de cercetare, acţiuni specifice şcolii, lecţii demonstrative, schimburi de experienţă etc.;

j) implementează standardele de calitate specifice;

k) realizează şi implementează proceduri de îmbunătăţire a calităţii activităţii didactice.
Art. 37
Atribuţiile responsabilului comisiei metodice 
a) organizează şi coordonează întreaga activitate comisiei metodice (întocmeşte planul managerial al catedrei, coordonează realizarea instrumentelor de lucru la nivelul catedrei, elaborează rapoarte şi analize, propune planuri de obţinere a performanţelor şi planuri remediale, după consultarea cu membrii catedrei/comisiei metodice, precum şi alte documente stabilite prin regulamentul intern, întocmeşte şi completează dosarul catedrei);

b) stabileşte atribuţiile şi responsabilităţile fiecărui membru comisiei metodice; atribuţia de responsabil al comisiei metodice este stipulată în fişa postului didactic;

c) evaluează, pe baza unor criterii de performanţă stabilite la nivelul şcolii, în conformitate cu reglementările legale în vigoare, activitatea fiecărui membru al comisiei metodice;

d) propune participarea membrilor comisiei metodice la cursuri de formare;

e) răspunde în faţa directorului, a consiliului de administraţie şi a inspectorului şcolar de specialitate de activitatea profesională a membrilor comisiei;

f) are obligaţia de a participa la acţiunile şcolare şi extraşcolare iniţiate în şcoală, cu acceptul conducerii acesteia;
g) efectuează asistenţe la ore, conform planului managerial al catedrei sau la solicitarea directorului;

h) elaborează, semestrial şi lunar, la cererea directorului, informări asupra activităţii comisiei metodice, pe care o prezintă în consiliul profesoral;

i) îndeplineşte orice alte atribuţii stabilite de consiliul de administraţie.
Art. 38
Coordonatorul pentru proiecte şi programe educative şcolare şi extraşcolare - CPPE
(1)  Coordonatorul pentru proiecte şi programe educative şcolare şi extraşcolare, este, de regulă, un cadru didactic titular, ales de consiliul profesoral şi aprobat de către Consiliul de Administraţie.

(3)  CPPE coordonează activitatea educativă din şcoală, iniţiază, organizează şi desfăşoară activităţi extraşcolare şi extracurriculare la nivelul şcolii, în colaborare cu responsabilul comisiei diriginţilor, cu responsabilul comisiei de învăţământ primar, cu consiliul reprezentativ al părinţilor, cu reprezentanţi ai consiliului elevilor, cu consilierul şcolar şi cu partenerii guvernamentali şi neguvernamentali.

(4) CPPE îşi desfăşoară activitatea pe baza prevederilor strategiilor MECS privind educaţia formală şi non-formală

(5) Directorul stabileşte atribuţiile CPPE. 

(6) CPPE poate fi remunerat suplimentar din fonduri extrabugetare, conform prevederilor legale în vigoare
Art. 39
Atribuţiile CPPE

(a) coordonează, monitorizează și evaluează activitatea educativă nonformală din școală;
(b) avizează planificarea activităților din cadrul programului activităților educative ale clasei;
(c) elaborează programul/calendarul activităților educative școlare și extrașcolare proprii, în conformitate cu planul de dezvoltare instituțională, cu direcțiile stabilite de către ISJ și MECS, în urma consultării părinților și a elevilor.

a) elaborează, propune şi implementează proiecte şi programe educative de intervenţie şi prevenire a absenteismului, a abandonului şcolar, a violenţei, a delincvenţei juvenile, precum şi programe pentru dezvoltarea abilităţilor de viaţă, de educaţie civică, promovarea sănătăţii, programe culturale, ecologice, 
       sportive şi turistice, educaţie rutieră, protecţie civilă;
b) identifică tipurile de activităţi educative extraşcolare care corespund nevoilor elevilor, precum şi posibilităţile de realizare a acestora, prin consultarea beneficiarilor primari şi secundari ai educaţiei;

c) analizează, semestrial, împreună cu alte comisii existente, situaţia disciplinară a elevilor şi situaţia frecvenţei acestora la orele de curs;

d) prezintă directorului rapoarte privind activitatea educativă şi rezultatele acesteia;

e) diseminează informaţiile privind activităţile educative derulate;  

f) facilitează implicarea părinţilor şi a partenerilor educaţionali în activităţile educative;

g) elaborează tematici şi propune forme de desfăşurare a consultaţiilor cu părinţii, tutorii sau susţinătorii legali pe teme educative;

h) propune/elaborează instrumente de evaluare a activităţii educative nonformale desfăşurate; 
Art. 40
Portofoliul CPPE

a) oferta educaţională a  şcolii în domeniul activităţii educative extraşcolare;

b) planul anual şi semestrial al activităţii educative extraşcolare;

c) planificarea calendaristică a activităţilor educative extraşcolare, inclusiv în perioada vacanţelor şcolare;

d) programe de parteneriat pentru realizarea de activităţi educative extraşcolare;

e) programe educative de prevenţie şi intervenţie;

f) modalităţi de monitorizare şi evaluare a activităţii educative extraşcolare a elevilor;

g) măsuri de optimizare a ofertei educative extraşcolare;

h) rapoarte de activitate semestriale şi anuale;

i) documente care reglementează activitatea extraşcolară. 

Art. 41
Profesorul diriginte

(1) Un cadru didactic poate îndeplini atribuţiile de profesor diriginte, la o singură clasă.

(2) În cazul învăţământului primar, atribuţiile dirigintelui revin învăţătorului. 

(3) Profesorii diriginţi sunt numiţi, anual, de către director, în baza hotărârii consiliului de administraţie, după consultarea consiliului profesoral.

(4) La numirea diriguiţilor se are în vedere principiul continuităţii. 

(5) Activităţile specifice funcţiei de diriginte sunt prevăzute într-o anexă la fişa postului cadrului didactic învestit cu această responsabilitate.

(1) Planificarea activităţilor dirigintelui se realizează, semestrial şi anual, de către acesta, conform proiectului de dezvoltare instituţională şi nevoilor educaţionale ale colectivului de elevi pe care îl coordonează şi se avizează de director.

(2) Profesorul diriginte desfăşoară activităţi de suport educaţional, consiliere şi orientare profesională pentru elevii clasei pe care o coordonează. Activităţile se referă la:

a) teme stabilite în concordanţă cu specificul vârstei, cu interesele sau solicitările elevilor, pe baza programelor şcolare în vigoare elaborate pentru aria curriculară „Consiliere şi orientare”;

b) teme de educaţie pentru sănătate şi de promovare a unui stil de viaţă sănătos, educaţie rutieră, educaţie civică, educaţia şi pregătirea antiinfracţională a elevilor, protecţie civilă, educaţie antiseismică, antidrog, prevenirea şi combaterea traficului de persoane, teme de prevenire a violenţei etc., în conformitate cu prevederile actelor normative şi ale strategiilor naşionale. 
(3) Dirigintele desfăşoară activităşi educative extraşcolare, activităţi pe care le stabileşte după consultarea elevilor şi a părinţilor, în concordanţă cu specificul vârstei şi nevoilor identificate pentru colectivul respectiv de elevi.

(4) Activităţile de suport educaţional, consiliere şi orientare profesională pentru elevii clasei pe care o coordonează, sunt obligatorii şi sunt desfăşurate de diriginte, în orelor de dirigenie sau în afara orelor de curs.

(5) Pentru a se asigura o comunicare constantă, promptă şi eficientă cu părinţii, dirigintele realizează activităţi de suport educaţional şi consiliere pentru părinţi, tutori sau susţinătorii legali.

(1) Pentru realizarea unei comunicări constante cu părinţii, profesorul diriginte stabileşte o oră săptămânal în care este la dispoziţia acestora. 
(2) Planificarea orelor dedicate întâlnirilor diriginţilor cu părinţii de la fiecare clasă se aprobă de către director, se comunică elevilor şi părinţilor şi se afişează la avizierul şcolii.
Art. 42
Atribuţiile profesorului diriginte 

1. organizează şi coordonează:

a) activitatea colectivului de elevi;

b) activitatea consiliului clasei;

c) şedinţele cu părinţii, tutorii sau susţinătorii legali la începutul şi sfârşitul semestrului, şi ori de câte ori este cazul;

d) acţiuni de orientare şcolară şi profesională pentru elevii clasei;

e) activităţi educative şi de consiliere;

f) activităţi extracurriculare, în şcoală şi în afara acesteia;

2. monitorizează:

a) situaţia la învăţătură a elevilor;

c) frecvenţa la ore a elevilor;

d) participarea şi rezultatele elevilor la concursurile şi competiţiile şcolare;

e) comportamentul elevilor în timpul activităţilor şcolare şi extraşcolare;

f) participarea elevilor la programe sau proiecte şi implicarea acestora în activităţi de voluntariat;

3. colaborează cu:

a) profesorii clasei şi CPPE pentru informarea privind activitatea elevilor, pentru soluţionarea unor situaţii specifice activităţilor şcolare şi pentru toate aspectele care vizează procesul instructiv-educativ, care-i implică pe elevi;

b) cabinetele de asistenţă psihopedagogică, în activităţi de consiliere şi orientare a elevilor clasei;

c) conducerea şcolii, pentru organizarea unor activităţi ale colectivului de elevi, pentru iniţierea unor proiecte educaţionale cu elevii, pentru rezolvarea unor probleme administrative.  
d) comitetul de părinţi al clasei şi cu părinţii, pentru toate aspectele care vizează activitatea elevilor şi evenimentele importante la care aceştia participă.  
e) compartimentul secretariat, pentru întocmirea documentelor şcolare şi a actelor de studii ale elevilor clasei;

f) persoana desemnată de conducerea şcolii pentru gestionarea Sistemului de Informaţii Integrat al Învăţământului din Romania (SIIIR), în vederea completării şi actualizării datelor referitoare la elevii clasei;

4. informează:

a) elevii şi părinţii, tutorii sau susţinătorii legali acestora despre prevederile Regulamentului de organizare şi funcţionare a şcolii;
b) elevii şi părinţii acestora cu privire la reglementările referitoare la examene/testări naţionale şi cu privire la alte documente care reglementează activitatea şi parcursul şcolar al elevilor;

c) părinţii despre situaţia şcolară, despre comportamentul elevilor, despre frecvenţa acestora la ore; informarea se realizează în cadrul întâlnirilor cu părinţii, precum şi în scris, ori de câte ori este nevoie;

d) părinţii, tutorii sau susţinătorii legali în cazul în care elevul înregistrează peste 10 absenţe nemotivate; informarea se face în scris;

e) părinţii, tutorii sau susţinătorii legali, în scris, în legătură cu situaţiile de corigenţă, sancţionările disciplinare, neîncheierea situaţiei şcolare sau repetenţie;

5. îndeplineşte alte atribuţii stabilite de către conducerea şcolii, în conformitate cu reglementările în vigoare sau cu fişa postului.
Art. 43
Alte atribuţii ale profesorului diriginte 
(a) răspunde de păstrarea bunurilor cu care este dotată sala de clasă, alături de elevi, părinți, tutori sau susținători legali și de consiliul clasei;
(b)completează catalogul clasei cu datele personale ale elevilor;
(c) motivează absențele elevilor, în conformitate cu procedurile stabilite de ROFUIP și de Regulamentul de organizare și funcționare al şcolii;
(d) încheie situaţia şcolară a fiecărui elev la sfârţit de semestru şi de an şcolar şi o consemnează în catalog şi în carnetul de elev;
(e) realizează ierarhizarea elevilor la sfârşit de an şcolar; 
(f) propune consiliului de administraţie acordarea de burse pentru elevi, în conformitate cu prevederile legale;

(g) completează documentele specifice colectivului de elevi pe care-1 coordonează, respectiv: catalogul clasei, carnetele de elevi, fişa psihopedagogică;

(h) monitorizează completarea portofoliului educaţional al elevilor;

(i) întocmeşte calendarul activităţilor educative extraşcolare ale clasei;

(j) elaborează portofoliul dirigintelui.

(k) Atribuţii profesorului diriginte se aplică în mod corespunzător învăţătorilor pentru învăţământul primar.

VI. COMISIILE DIN ŞCOALA GIMNAZIALĂ JIRLĂU
Art. 44
Comisia pentru prevenirea şi combaterea violenţei în mediul şcolar

(1)  Comisia pentru prevenirea şi combaterea violenţei în mediul şcolar este formată din cinci membri:

- coordonatorul de proiecte şi programe educative;

- 2/4 reprezentanţi ai cadrelor didactice, aleşi de Consiliul profesoral;

- 1 reprezentant al autorităţii publice locale;

- 1 reprezentant al părinţilor. 

(2) Preşedintele Comisiei pentru prevenirea si combaterea violenţei în şcoală este coordonatorul de proiecte şi programe educative. 

(3) Componenţa nominală a Comisiei pentru prevenirea şi combaterea violenţei în mediul şcolar se stabileşte prin decizia internă a directorului, după discutarea şi aprobarea ei în consiliul de administraţie.

(4)  Comisia pentru prevenirea și combaterea violenței în mediul şcolar, elaborează şi adoptă anual propriul Plan operațional privind reducerea fenomenului violenței în mediul școlar.

(5)  Comisia pentru prevenirea şi combaterea violenței în mediul şcolar are obligația de a colabora cu autoritățile administrației publice locale, cu reprezentanții poliției şi ai jandarmeriei pentru a creşte siguranța în şcoală.

(6)  Comisia elaborează rapoarte privind securitatea preşcolarilor/elevilor, propune conducerii şcolii măsuri specifice, rezultate după analiza factorilor de risc şi a situației specifice, care să aibă drept consecință creşterea gradului de siguranță a preşcolarilor/elevilor şi a personalului şi prevenirea delincvenței juvenile în incinta şi în zonele adiacente şcolii.
(7)  Consiliul profesoral stabileşte un semn distinctiv pentru elevii şcolii. 
Art. 45
Comisia pentru prevenirea şi combaterea discriminării şi promovarea interculturalităţii

(1)  La nivelul  Şcolii Gimnaziale Jirlău, se constituie, prin decizia directorului, dată în baza hotărârii consiliului de administraţie, Comisia pentru prevenirea şi combaterea discriminării şi promovarea interculturalităţii.

(2)  Comisia are drept scop promovarea principiilor şcolii incluzive. Şcoala incluzivă este o şcoală prietenoasă şi democratică, care valorifică diversitatea culturală, o şcoală în care toţi copiii sunt respectaţi şi integraţi fără discriminare şi excludere generate de originea etnică, naţionalitate, deficienţe fizice sau mentale, origine culturală sau socio-economică, religie, limbă maternă, convingerile, sexul, vârsta, infecţia HIV, apartenenţa la o categorie dezavantajată.  

(3) Prevenirea şi eliminarea fenomenului de segregare şcolară, care reprezintă o formă gravă de discriminare, constituie o condiţie imperativă pentru implementarea principiilor şcolii incluzive.

(4) Comisia este formată din 3 membri: două cadre didactice şi un reprezentant al părinţilor. 

(5) Principalele responsabilităţi ale Comisiei pentru prevenirea şi combaterea discriminării şi promovarea interculturalităţii sunt următoarele:

(a)elaborarea unui plan de acţiune pentru prevenirea şi combaterea discriminării şi promovarea interculturalităţii, în scopul asigurării respectării principiilor şcolii inclusive;

(b) colaborarea cu părinţii, mediatorii şcolari, Consiliul elevilor, Direcţia Generală de Asistenţă Socială şi Protecţia Copilului, Consiliul Naţional pentru Combaterea Discriminării, organizaţii nonguvernamentale în domeniul drepturilor omului;  

(c) propunerea unor acţiuni specifice, care să contribuie la cunoaşterea şi valorizarea celuilalt, la promovarea interculturalităţii;
(d) elaborarea şi implementarea unor coduri de conduită, care să reglementeze comportamentele nondiscriminatorii;  
(e) identificarea şi analiza cazurilor de discriminare şi înaintarea de propuneri de soluţionare a acestora, consiliului de administraţie, directorului sau consiliului profesoral;

(f) prevenirea şi medierea conflictelor apărute ca urmare a aplicării măsurilor ce vizează respectarea principiilor şcolii incluzive;

(g) sesizarea autorităţilor competente în cazul identificării formelor grave de discriminare;

(h) monitorizarea şi evaluarea acţiunilor întreprinse pentru prevenirea şi combaterea discriminării şi promovarea interculturalităţii;
(i) elaborarea şi monitorizarea implementării planului de desegregare, acolo unde este cazul;

(j) elaborarea unui raport anual care să conţină referiri la acţiunile întreprinse pentru prevenirea discriminării.  
(k) Raportul elaborat de comisia pentru prevenirea discriminării este inclus în raportul anual de analiză a activităţii desfăşurate de şcoală;

Art. 46
Comisia de control managerial intern

(1)  La nivelul Şcolii Gimnaziale Jirlău, constituie, prin decizia directorului, în baza hotărârii Consiliului de administraţie, Comisia de control managerial intern, în conformitate cu prevederile Ordinului Secretariatului General al Guvernului nr. 400/2015 pentru aprobarea codului controlului intern/ managerial. 

(2) Componenţa, modul de organizare şi de lucru privind această comisie se stabilesc, în funcţie de complexitatea şi de volumul activităţilor de către director.

(3)  Comisia se întruneşte trimestrial sau ori de câte ori este nevoie.

(4)  Atribuţiile Comisiei de control managerial intern sunt: 

(a) asigură coordonarea deciziilor și acțiunilor compartimentelor structurale ale entității publice;
(b) organizează, când necesitățile o impun, structuri specializate care să sprijine managementul în activitatea de coordonare;
(b) coordonează și influențează decisiv rezultatele interacțiunii dintre salariați în cadrul raporturilor profesionale;
(c) conștientizează salariații asupra consecințelor deciziilor și ale acțiunilor lor asupra întregii entități publice;
(d) (d) organizează consultări prealabile, în vederea unei bune coordonări, în cadrul compartimentelor cât și între microstructurile şcolii.
(e) Codul: ROF             Editia: 1                    Revizia: 0                Nr. ex: 1                              Pag. 22
Art. 47 
Comisia pentru curriculum
(1) Comisia pentru curriculum este alcătuit din responsabilii comisiilor metodice, coordonatorul pentru proiecte şi programe educative. Preşedintele comisiei pentru curriculum este directorul şcolii. 
(2) Comisia pentru curriculum elaborează:

(a) proiectul curricular al şcolii (trunchi comun, discipline opţionale, finalităţi şi obiective ale şcolii, metodologia   

de evaluare, criterii de selecţie a elevilor);
(b) oferta educaţională a şcolii şi strategia de promovare;
(c) criterii de întocmire corectă a schemelor orare;
(d) metodologia de aplicare a activităţii de consiliere şi orientare;
(e) planuri anuale;
(3) Documentele elaborate sunt supuse aprobării Consiliului de administraţie.
Art. 48 
Comisia de formare continuă 
(1) Comisia de formare continuă se constituie din 2 membri, unul fiind responsabilul cu formarea continuă din şcoală.

(2) Comisia de formare continua se întruneşte semestrial şi ori de câte ori este nevoie.

(3) Obiectivele Comisiei de formare continuă sunt:

(a) sprijinirea personalului didactic în aplicarea reformei sistemului educaţional şi în îmbunătăţirea activităţii didactice;
(b) informarea în legatură cu oferta de cursuri de formare a CCD şi a altor furnizori de formare continuă.
(3) Responsabilul cu formarea continuă coordonează activitatea comisiilor metodice.

Art. 49 
Comisia de orar şi serviciul pe şcoală
(1) Subcomisia de orar este formată din 2 membri, desemnaţi de director.

(2) Atribuţiile comisiei de orar sunt următoarele:

(a) alcătuieşte orarul şcolii şi graficul serviciului pe şcoală pentru cadrele didactice;
(b) modifică orarul/graficul serviciului pe şcoală, când este cazul;
(c) comunică orarul elevilor şi cadrelor didactice.
Art. 50 
Comisia pentru evaluarea şi asigurarea calităţii (CEAC)
(1) Comisia pentru evaluarea şi asigurarea calităţii este formată din 5 membri.
(2) Coordonarea CEAC este asigurată de directorul şcolii.
(3) Conducerea operativă este asigurată de responsabilul comisiei.

(4) Structura Comisiei pentru evaluarea si asigurarea calităţii cuprinde:

(3) Conducerea operativă este asigurată de responsabilul comisiei.
(4) Structura Comisiei pentru evaluarea si asigurarea calităţii cuprinde:

(a) 2 reprezentanţi ai  personalului didactic, aleşi de Consiliul profesoral;
(b) 1 reprezentant al sindicatului, desemnat de acesta;
(c) 1 reprezentant al părinţilor, desemnat de CRP:
(d) 1 reprezentant al Consiliului local.

(5) Atribuţiile CEAC sunt reglementate de Legea calităţii educaţiei 87/2006, art.11 şi 12. 
(6) CEAC funcţionează pe baza unui regulament propriu.  

(7) CEAC elaborează un plan operaţional anual.
Art. 51 
Cadrul didactic cu atribuţii de securitate şi sănătate în muncă
(1) Cadrul didactic cu atribuţii de securitate şi sănătate în muncă este desemnat în conformitate cu Legea 319/ 2006 privind securitatea şi sănătatea în muncă, prin decizia directorului. 

(2) Atribuţiile cadrului didactic cu atribuţii de securitate şi sănătate în muncă sunt:
(a) elaborarea normelor de protecţie a muncii pe diferite compartimente şi activităţi ţinând cont de riscurile şi   accidentele ce pot interveni;
(b) organizarea instructajelor de protecţie a muncii;

(c) elaborarea de materiale informative cu privire la riscurile de accidente ce pot apărea în şcoală şi în afara    şcolii;

(d) asigurarea condiţiilor normale de desfăşurare a activităţilor şcolii, în colaborare cu administraţia.
Art. 52 
Cadrul didactic cu atribuţii în domeniul apărării împotriva incendiilor
(1) Cadrul didactic cu atribuţii în domeniul apărării împotriva incendiilor este numit în conformitate cu OMAI 163/2007, art. 6(2), prin decizia directorului şcolii.
(2) Atribuţiile cadrului didactic desemnat sunt cele stabilite prin articolul 27(1), din Legea 307/2006: 
(a) participă la elaborarea şi aplicarea concepţiei de apărare împotriva incendiilor la nivelul şcolii;

(b) monitorizează aplicarea normelor de apărare împotriva incendiilor în şcoală;

(c) propune includerea în bugetul şcolii a fondurilor necesare organizării activităţii de apărare împotriva  incendiilor;

(d) stabileşte necesarul dotării cu mijloace tehnice pentru apărarea împotriva incendiilor şi echipamente de protecţie specifice;

(e) prezintă conducerii şcolii raportul anual de evaluare a capacităţii de apărare împotriva incendiilor;

(f)  răspunde de pregãtirea echipajelor şcolii pentru participarea la concursuri specifice;  
(g) difuzează în sălile de clasă, laboratoare, cabinete etc.  planurile de evacuare în caz de incendiu şi normele de comportare în caz de incendiu.

(h) elaborează materiale informative şi de documentare pentru învăţători, diriginţi şi profesori, în activitatea de prevenire a incendiilor.
(3) Documentele şi evidenţele specifice apărării împotriva incendiilor cuprind, conform art. 18 din OMAI 163/2007, cel puţin:

(a) planul de intervenţie;

(b) evaluarea riscului la incendiu;

(c) fişa obiectivului;

(d) raportul anual de evaluare a nivelului de apărare împotriva incendiilor;

(e) scenariul de securitate la incendiu;

(f) autorizaţia de securitate la incendiu;

(g) certificate de conformitate/agremente tehnice pentru mijloacele tehnice de apărare împotriva incendiilor;

(h) evidenţa exerciţiilor de alarmare/evacuare a elevilor şi a personalului şcolii;

(i) fişele de instruire;

(j) rapoartele întocmite de ISU;

(k) planuri de măsuri în urma controalelor ISU,

Art. 53 
Comisia pentru monitorizarea şi combaterea absenteismului

(1) La nivelul şcolii, se constituie Comisia pentru monitorizarea şi combaterea absenteismului, formată din:

- CPPE, responsabil;

- Cadru didactic din ciclul primar, membru;

- Cadru didactic din ciclul gimnazial, membru.

 (2) Atribuţiile Comisiei de monitorizare a absenteismului sunt:  

(a) Verificarea bilunară a cataloagelor, pentru identificarera elevilor care au multe absenţe nemotivate, precum şi a celor cu număr mare de absenţe motivate;

(b) Verificarea scutirilor elevilor care au multe absenţe motivate;

(c) Elaborarea fişei privind absenteismul la nivelul şcolii; 

(d) Recomandarea elevilor aflaţi în situaţia de absenteism pentru consiliere de către profesorul psihopedagog; 
(e) Verificarea sancţiunilor pentru elevii care au mai mult de 10 absenţe nemotivate; 

(f) Elaborarea unui raport semestrial care va fi transmis directorului; 

(g) Realizarea unor statistici trimestriale, pentru evidenţierea dinamicii fenomenului de absenteism.
Art. 54

Comisii cu caracter ocazional

(1) La nivelul şcolii, funcţionează şi comisii cu caracter ocazional:
	(a)   Comisia pentru programe de susţinere educaţională

	(a) Comisia de inventariere

	(b) Comisia de recepţie a bunurilor

	(c) Comisia de casare, de clasare şi valorificare a materialelor rezultate

	(d) Comisiile pentru organizarea examenelor

	(e) Comisia pentru verificarea documentelor şcolare şi a actelor de studii

	(f) Comisia de cercetare disciplinară

	(g) Comisia pentru recensământul populaţiei şcolare

	(h) Comisia consiliere, orientare şi activităţi extraşcolare

	(i) Comisia pentru mentorat


VII. DOCUMENTELE MANAGERIALE
Art. 55
Documentele de diagnoză

(1) Documentele de diagnoză ale şcolii sunt:

(a) Raportul semestrial asupra activităţii desfăşurate;
(b) Raportul anual asupra activităţii desfăşurate;
(c) Rapoartele comisiilor şi compartimentelor;
(d) Raportul de evaluare internă a calităţii (RAEI).

(2) Raportul semestrial/anual se întocmeşte de către echipa managerial şi este prezentat, de către director, spre validare, atât consiliului de administraţie, cât şi consiliului profesoral. Validarea raportului semestrial/ anual are loc la începutul semestrului al doilea/anului şcolar următor.

(3) Raportul semestrial/anual este postat pe site-ul şcolii şi este făcut cunoscut prin afişare. 
(4) Raportul de evaluare internă a calităţii se întocmeşte de către CEAC şi este prezentat spre validare atât consiliului de administraţie, cât şi consiliului profesoral.
Art. 56

Documentele de prognoză

(1)  Documentele de prognoză sunt:

a) planul de dezvoltare instituţională;

b) programul managerial (pentru an şcolar);

c) planul operaţional al şcolii (pentru un an şcolar);

d) programul de dezvoltare a sistemului de control managerial.

(2)  Planul de dezvoltare instituţională se elaborează de către o echipă coordonată de către director, pentru o perioadă de 5 ani, ţinând cont de indicatori naţionali şi europeni. Acesta conţine:

(a) prezentarea şcolii: istoric şi starea actuală a resurselor umane, materiale, relaţia cu comunitatea locală şi schema organizatorică;

(b) analiza de nevoi alcătuită din analiza mediului intern (de tip SWOT) şi analiza mediului extern (de tip PEST);

(c) viziunea, misiunea şi obiectivele strategice ale şcolii; 
 (d) planul de dezvoltare, care conţine planificarea tuturor activităţilor şcolii, fiind structurat astfel: funcţia managerială, obiective, termen, stadiu de realizare, resurse necesare, responsabilităţi, indicatori de performanţă şi evaluarea anuală;

(e) planul operaţional al etapei curente.

(3)  Planul de dezvoltare instituţională se avizează de către consiliul profesoral şi se aprobă de consiliul de administraţie.
(4)  Programul managerial se elaborează de către director pentru o perioadă de un an şcolar.

(5)  Programul managerial conţine adaptarea direcţiilor de acţiune ale ministerului şi inspectoratului şcolar la contextual şcolii, precum şi a obiectivelor strategice ale planul de dezvoltare instituţională.  

(6)  Programul managerial se avizează de către consiliul de administraţie şi se prezintă consiliului profesoral.

(7)  Planul operaţional se elaborează de către director pentru o perioadă de un an şcolar şi conţine operaţionalizarea obiectivelor programului managerial şi ale planului de îmbunătăţire a calităţii educaţiei. 

(8)  Programul de dezvoltare a sistemului de control intern/managerial va cuprinde obiectivele, acţiunile, responsabilităţile şi termenele pentru măsurile propuse. 

(9)  Activitatea de control intern este organizată şi funcţionează în cadrul comisiei de control managerial intern, subordonată directorului şcolii.

Art. 57

Documentele manageriale de evidenţă

(1) Documentele manageriale de evidenţă sunt:

a) statul de funcţii;

b) organigrama şcolii;

c) schemele orare;

d) planul de şcolarizare aprobat;

(f) dosarul cu instrumentele interne de lucru ale directorului pentru îndrumare şi control/programe operative săptămânale;
(g) dosarul privind securitatea şi sănătăţii în muncă;

(h) dosarul privind protecţia civilă;

(i) programele de cooperare şi parteneriat.  

VIII. ORGANIZAREA PERSONALULUI DIDACTIC AUXILIAR ŞI NEDIDACTIC
Art. 58
Compartimentul secretariat

(1)  Compartimentul secretariat cuprinde postul de secretar.  

(2)  Compartimentul secretariat este subordonat directorului și îndeplinește sarcinile stabilite de reglementările legale și/sau atribuite, prin fișa postului, secretarului. 

(3)  Secretariatul funcţionează în program de lucru cu elevii, părinţii şi personalul şcolii, potrivit unui program de lucru aprobat de director, în baza hotărârii Consiliului de administraţie.
(4)  Compartimentul secretariat are următoarele responsabilități:

a) asigurarea transmiterii informaţiilor la nivelul şcolii;

b) întocmirea, actualizarea şi gestionarea bazelor de date de la nivelul şcolii;

c) întocmirea, înaintarea spre aprobare directorului şi transmiterea situaţiilor statistice şi a celorlalte categorii de documente solicitate de către autorităţi şi instituţii competente, de către consiliul de administraşie ori de către director;
d) înscrierea preşcolarilor/elevilor pe baza dosarelor personale, ţinerea, organizarea şi actualizarea permanentă a evidenţei acestora şi rezolvarea problemelor privind mişcarea preşcolarilor/elevilor, în baza hotărârilor consiliului de administraţie;

e) înregistrarea şi verificarea dosarelor pentru acordarea burselor sau a altor drepturi care se acordă elevilor, potrivit legii;

f) rezolvarea problemelor specifice pregătirii şi desfăşurării examenelor şi evaluărilor naţionale şi de ocupare a posturilor vacante, conform atribuţiilor specificate în fişa postului;

g) completarea, verificarea şi păstrarea în condiţii de securitate a documentelor, arhivarea documentelor create şi intrate în şcoală, referitoare la situaţia şcolară a elevilor şi a statelor de funcţii pentru personalul şcolii;

h) completarea, eliberarea şi evidenţa actelor de studii şi a documentelor şcolare;
i) selecţionarea, evidenţa şi depunerea documentelor şcolare la Arhivele Naţionale, după expirarea termenelor de păstrare, stabilite prin „Indicatorul termenelor de păstrare”, aprobat prin ordin al ministrului;  
j) păstrarea şi aplicarea sigiliului şcolii, în urma împuternicirii, în acest sens, prin decizie emisă de director; 

k) asigurarea asistenţei tehnice pentru emiterea/adoptarea actelor de autoritate, pentru încheierea contractelor sau a altor acte juridice care dau naştere, modifică sau sting raporturile juridice dintre şcoală şi angajaţi, părinţi sau alte persoane fizice sau juridice;

l) întocmirea, la solicitarea directorului, a statelor de personal pentru toţi angajaţii şcolii; 

m) întocmirea, actualizarea şi gestionarea dosarelor de personal ale angajaţilor;  ;

n) calcularea drepturilor salariale sau de altă natură;

o) gestionarea corespondenţei;

p) întocmirea şi actualizarea procedurilor activităţilor desfăşurate la nivelul compartimentului, în conformitate cu prevederile legale;

q) păstrarea legăturii cu toate compartimentele de specialitate din cadrul inspectoratului şcolar, din cadrul autorităţilor administraţiei publice locale sau din cadrul altor instituţii şi autorităţi competente în soluţionarea problemelor specifice;

r) rezolvarea oricăror altor probleme care, potrivit actelor normative în vigoare, contractelor colective de muncă aplicabile, hotărârilor consiliului de administraţie/deciziilor directorului, sunt stabilite în sarcina sa.
(5)  Secretarul pune la dispoziţia cadrelor didactice condica de prezenţă, fiind responsabil cu siguranţa acesteia.

(6)  Secretarul răspunde de integritatea şi securitatea cataloagelor. La sfârşitul orelor de curs secretarul verifică, împreună cu profesorul de serviciu, consemnând într-un proces-verbal, existenţa tuturor cataloagelor.

(7)  În perioada vacanţelor şcolare, cataloagele se păstrează la secretariat.
Art. 59
Compartimentul financiar
(1)  Compartimentul financiar reprezintă structura organizatorică din cadrul şcolii în care sunt realizate: fundamentarea şi execuţia bugetului, ţinerea evidenţei contabile, întocmirea/transmiterea situaţiilor financiare asupra fondurilor şi patrimoniului şcolii, precum şi celelalte activităţi prevăzute de legislaţia în vigoare. 

(2)  Din compartimentul financiar fac parte administratorul financiar.

(3)  Compartimentul financiar este subordonat directorului.  

(4)  Compartimentul financiar are următoarele atribuții și responsabilități principale:

a) desfăşurarea activităţii financiar-contabile a şcolii, în conformitate cu dispoziţiile legale în vigoare;

b) gestionarea, din punct de vedere financiar, a întregului patrimoniu al şcolii, în conformitate cu dispoziţiile legale în vigoare şi cu hotărârile consiliului de administraţie;

c) întocmirea proiectului de buget şi a raportului de execuţie bugetară, conform legislaţiei în vigoare şi contractelor colective de muncă aplicabile;

d) informarea periodică a consiliului de administraţie şi a consiliului profesoral cu privire la execuţia bugetară;

e) organizarea contabilităţii veniturilor şi cheltuielilor;

f) consemnarea în documente justificative a oricărei operaţii care afectează patrimoniul şcolii şi înregistrarea în evidenţa contabilă a documentelor justificative, în conformitate cu prevederile legale în vigoare;

g) efectuarea inventarierii generale a patrimoniului, în situaţiile prevăzute de lege şi ori de câte ori consiliul de administraţie consideră necesar;

h) întocmirea lucrărilor de închidere a exerciţiului financiar-contabil;

i) îndeplinirea obligaţiilor patrimoniale ale şcolii faţă de bugetul de stat, bugetul asigurărilor sociale de stat, bugetul local şi faţă de terţi;

j) implementarea procedurilor de contabilitate cu ajutorul programului informatic;

k) avizarea, în condiţiile legii, a proiectelor de contracte sau de hotărâri ale consiliului de administraţie, respectiv de decizii ale directorului, prin care se angajează fondurile sau patrimoniul şcolii; 

l) asigurarea şi gestionarea documentelor şi a instrumentelor financiare cu regim special;

m) întocmirea, cu respectarea normelor legale în vigoare, a documentelor privind angajarea, lichidarea, ordonanţarea şi plata cheltuielilor bugetare, realizând operaţiunile prevăzute de normele legale în materie;

n) exercitarea oricăror atribuţii şi responsabilităţi, prevăzute de legislaţia în vigoare, de contractele colective de muncă aplicabile sau stabilite de către director sau de către consiliul de administraţie.

Art. 60
Managementul financiar

(1)  Activitatea financiară a şcolii se desfşoară pe baza bugetelor proprii care cuprind, la partea de venituri, 
(2) fondurile provenite din cele trei forme de finanţare - de bază, complementară şi suplimentară, din venituri proprii sau din alte surse, iar la partea de cheltuieli, sumele alocate pentru fiecare capitol şi subcapitol al clasificaţiei bugetare.

(3)  Pe baza bugetelor aprobate de către autoritățile competente, directorul și consiliul de administrație al şcolii actualizează și definitivează programele anuale de achiziții publice, stabilind și celelalte măsuri ce se impun pentru asigurarea încadrării tuturor categoriilor de cheltuieli în limitele fondurilor alocate.

(4)  Este interzisă angajarea de cheltuieli, dacă nu este asigurată sursa de finanțare.
Art. 61
Atribuţiile compartimentului administrativ
(1) Atribuţiile compartimentului administrative sunt preluate de directorul şcolii sau sunt delegate altor persoane, cu acordul acestora, cu aprobarea Consiliului de administraţie.
Art. 62
Managementul administrativ

(1)  Evidenţa, organizarea, actualizarea documentelor contabile, prezentarea situaţiilor financiare referitoare la patrimoniu şi administrarea bazei didactico-materiale a şcolii se realizează în conformitate cu prevederile legislaţiei în vigoare.

(2)  Inventarierea bunurilor aflate în proprietatea sau în administrarea şcolii se realizează în conformitate cu prevederile legale, de către comisia de inventariere, numită prin decizia directorului.

(3)  Modificările care se operează în listele ce cuprind bunurile aflate în proprietatea şcolii se supun aprobării consiliului de administraţie de către director, la propunerea motivată a compartimentului financiar, vizată pentru control financiar preventiv.
(4) Bunurile aflate în proprietatea şcolii sunt administrate de către consiliul de administraţie.

Art. 63
Biblioteca şcolară
(1)  Biblioteca şcolară se înfiinţează prin decizia directorului şcolii în baza hotărârii consiliului de administraţie. 

(2)  Centrul de documentare şi informare se înfiinţează prin decizia directorului Casei Corpului Didactic, la propunerea consiliului de administraţie al şcolii, cu avizul inspectoratelor şcolare.

(3)  Bibliotecarul şcolar şi profesorul documentarist se subordonează directorului şcolii. 

(4)  Şcoala asigură accesul gratuit al elevilor şi al cadrelor didactice la Biblioteca Şcolară Virtuală şi la Platforma Şcolară de e-learning înfiinţată de Ministerul Educaţiei şi Cercetării Ştiinţifice.

(5) Platforma şcolară de e-learning este utilizată de către şcoli, pentru a acorda asistenţă elevilor în timpul sau în afara programului şcolar ori pentru cei care, nu pot frecventa temporar şcoala, din motive de sănătate.

IX. BENEFICIARII PRIMARI AI ÎNVĂŢĂMÂNTULUI PREUNIVERSITAR

Art. 64
Dobândirea şi exercitarea calităţii de beneficiar primar al educaţiei

(1)Conform prevederilor legale, beneficiarii primari ai învăţământului sunt preşcolarii şi elevii.

(2) Dobândirea calităţii de beneficiar primar al educaţiei se face prin înscrierea într-o unitate de învăţământ.
(3) Înscrierea se aprobă de către conducerea şcolii, urmare a solicitării scrise primite din partea părinilor, tutorilor sau susţinătorilor legali. 
(4) Înscrierea în clasa pregătitoare/clasa I, se face conform metodologiei aprobate prin ordin al ministrului.  
(5) În situația în care, pe durata clasei pregătitoare ori a clasei I, elevul acumulează absențe urmare a unor probleme de sănătate sau se observă, din cauza înscrierii anticipate din punct de vedere al vârstei, manifestări de oboseală sau de neadaptare școlară, părinții, tutorii sau susținătorii legali pot depune la unitatea de învățământ o solicitare de retragere a copilului în vederea reînscrierii în clasa pregătitoare, respectiv în clasa I în următorul an școlar.

(6) Elevii promovaţi vor fi înscrişi de drept în anul următor de studiu, dacă nu există prevederi specifice de admitere în clasa respectivă.
(7) Calitatea de beneficiar primar al educației se exercită prin frecventarea cursurilor și prin participarea la activitățile existente în programul şcolii.

(8)  Calitatea de elev se dovedeşte cu carnetul de elev, vizat la începutul fiecărui an şcolar de către şcoală. 
(9) Prezenţa beneficiarilor primari ai educaţiei la fiecare oră de curs se verifică de către cadrul didactic, care consemnează în catalog, în mod obligatoriu, fiecare absenţă.

(10)  Motivarea absenţelor se face de către învăţătorul/institutorul/profesorul pentru învăţământul primar/ profesorul diriginte în ziua prezentării actelor justificative.

(11)  În cazul elevilor minori, părinţii, tutorii sau susţinătorii legali au obligaţia de a prezenta personal învăţătorului/institutorului/profesorului pentru învăţământul primar/profesorului diriginte actele justificative pentru absenţele copilului său.

(12)  Actele pe baza cărora se face motivarea absenţelor sunt: adeverinţă eliberată de medicul de familie sau medicul de specialitate, adeverinţă sau certificat medical eliberat de unitatea sanitară în cazul în care elevul a fost internat, cererea scrisă a părintelui, tutorului sau susţinătorului legal al elevului, adresată învăţătorului/institutorului/profesorului pentru învăţământul primar/profesorului diriginte al clasei.

(13)  Numărul absenţelor care pot fi motivate, fără documente medicale, doar pe baza cererilor părinţilor, tutorilor sau susţinătorilor legali, nu poate depăşi 3 zile pe semestru, iar cererile respective trebuie avizate de către director. Toate adeverinţele medicale trebuie să aibă viza cabinetului, care are în evidenţă fişele medicale/cametele de sănătate ale elevilor.

(14) Actele pe baza cărora se face motivarea absenţelor vor fi prezentate în termen de maximum 7 zile de la reluarea activităţii elevului şi vor fi păstrate de către învăţătorul/institutorul/profesorul pentru învăţământul primar/profesorul diriginte, pe tot parcursul anului şcolar.
(15)  Directorul aprobă motivarea absenţelor elevilor care participă la olimpiadele şcolare naţionale, la concursurile profesionale, la nivel local, regional şi naţional, la cererea scrisă a profesorilor îndrumători/însoţitori.

(16)  Elevii retrași se pot reînmatricula, la cerere, numai la începutul anului școlar la același nivel/ciclu de învățământ/formă de învățământ, redobândind astfel calitatea de elev.
Art. 65
Drepturile beneficiarilor primari ai educaţiei

(1)  Preşcolarii şi elevii se bucură de toate drepturile constituţionale, precum şi de egalitate în toate drepturile conferite de calitatea de beneficiar primar al educaţiei.

(2)  Conducerea şi personalul şcolii au obligaţia să respecte dreptul la imagine al preşcolarilor şi a elevilor.

(3)  Nicio activitate organizată nu poate leza demnitatea sau personalitatea preşcolarilor şi a elevilor.

(4)  Conducerea şi personalul nu pot face publice date personale ale beneficiarilor primari ai educaţiei, rezultatele şcolare, respectiv lucrări scrise/părţi ale unor lucrări scrise ale acestora, cu excepţia modalităţilor prevăzute de reglementările în vigoare.

(5)  Preşcolarii şi elevii au dreptul să beneficieze de o educaţie de calitate, prin aplicarea corectă a planurilor-cadru de învăţământ, prin parcurgerea integrală a programelor şcolare şi prin utilizarea de către cadrele didactice a celor mai adecvate strategii didactice, în vederea formării şi dezvoltării competenţelor cheie şi a atingerii obiectivelor educaţionale stabilite.

(6) Elevii şi părinţii au dreptul să fie consultaţi şi să-şi exprime opţiunea pentru disciplinele din curriculum la decizia şcolii.  

(7)  Preşcolarii şi elevii au dreptul la o evaluare obiectivă şi corectă.

(8)  Elevul şi părintele are dreptul de a contesta rezultatele evaluării, solicitând cadrului didactic să justifice rezultatele acesteia, în prezenţa elevului şi a părintelui, în termen de 5 zile de la comunicare.

(9)  În situaţia în care argumentele prezentate de cadrul didactic nu sunt considerate satisfăcătoare, elevul/părintele, tutorele sau susţinătorul legal poate solicita, în scris, directorului, reevaluarea lucrării scrise.

(10)  Nu se poate solicita reevaluarea probelor orale sau practice.
(11)  Pentru soluţionarea cererii de reevaluare, directorul va desemna două cadre didactice de specialitate, din şcoală, care nu predau la clasa respectivă şi care vor reevalua lucrarea scrisă. În situaţia în care nu există profesori de specialitate care să nu predea la clasa respectivă, pot fi desemnaţi, de către inspectoratul şcolar, profesori de specialitate din alte unităţi de învăţământ.
Codul: ROF             Editia: 1                    Revizia: 0                Nr. ex: 1                               Pag. 31
(12)  Media notelor acordate separat de cadrele didactice este nota rezultată în urma reevaluării.
(13)  În cazul în care diferenţa dintre nota iniţială, acordată de cadrul didactic de la clasă şi nota acordată în urma reevaluării, este mai mică de un punct, contestaţia este respinsă şi nota acordată iniţial rămâne neschimbată. 
(14)  În cazul în care diferena dintre nota iniţială şi nota acordată în urma reevaluării este de cel puţin de un punct, contestaţia este acceptată.
(15) În cazul acceptării contestaţiei, directorul anulează nota obţinută în urma evaluării iniţiale. Directorul trece nota acordată în urma contestaţiei, autentifică schimbarea prin semnătură şi aplică ştampila şcolii. 

(16)  Calificativul sau notele obţinute în urma contestaţiei, rămân definitive.
(17)  Conducerea şcolii este obligată să pună, gratuit, la dispoziţia beneficiarilor primari, baza materială şi sportivă pentru pregătirea organizată a acestora.
(18)  Preşcolarii pot beneficia de unele măsuri de protecţie socială.

(19)  În condiţiile prevăzute de lege, elevii pot beneficia de diferite tipuri de burse: de performanţă, de merit, de studiu şi de ajutor social.
(20)  Criteriile generale de acordare a burselor se aprobă prin ordin al ministrului. 
(21)  Consiliul local stabileşte anual, prin hotărâre, cuantumul şi numărul burselor care se acordă din sumele defalcate din unele venituri ale bugetului de stat.
(22)  Criteriile specifice de acordare a tuturor tipurilor de bursă se face stabilesc anual, de către consiliul de administraţie, în funcţie de fondurile repartizate şi de rezultatele elevilor.

(23)  Şcoala asigură elevilor servicii de consiliere și informare a elevilor de către cadrele didactice, în cadrul orei de consiliere, consilierea în scopul orientării profesionale, consilierea psihologică și socială prin personal de specialitate.
(24)  Preşcolarii şi elevii beneficiază de asistenţă medicală, psihologică şi logopedică gratuită în cabinete medicale, psihologice şi logopedice şcolare.
(25)  Elevii au dreptul să fie evidențiați și să primească premii și recompense, pentru rezultate deosebite obținute la activitățile școlare și extrașcolare, precum și pentru o atitudine civică exemplară.
(26)  Copiii cu cerințe educaționale speciale, integrați în învățământul de masă, au aceleași drepturi ca și ceilalți elevi.
(27)  Copiii cu cerinţe educaţionale speciale au dreptul să fie şcolarizaţi pentru toate nivelurile de învăţământ, diferenţiat, în funcţie de tipul şi gradul de deficienţă.
(28)  Pentru beneficiarii primari ai educaţiei cu cerinţe educaţionale speciale, cu boli cronice sau nedeplasabili din motive medicale, se poate organiza învăţământ la domiciliu.
(29)  Preşcolarii şi elevii au dreptul să participe la activităţi extraşcolare.
(30)  Elevilor le este garantată, conform legii, libertatea de asociere în cercuri ştiinţifice, culturale, artistice, sportive sau civice, care se organizează şi funcţionează pe baza unui statut propriu, aprobat de directorul şcolii.

(31)  Dreptul la reuniune se exercită în afara orarului zilnic, iar activităţile pot fi organizate în şcoală la cererea grupului de iniţiativă, numai cu aprobarea consiliului de administraţie. 
(32)  Directorul poate propune consiliului de administraţie suspendarea motivată a desfăşurării acestor activităţi şi, în baza hotărârii consiliului, poate suspenda sau interzice desfăşurarea acestor activităţi.
(33)  Libertatea elevilor de a redacta şi difuza reviste/publicaţii şcolare proprii, este garantată, conform legii.
Codul: ROF             Editia: 1                    Revizia: 0                Nr. ex: 1                               Pag. 32
Art. 66
Obligaţiile beneficiarilor primari ai educaţiei

(1)  Beneficiarii primari ai educaţiei au obligaţia de a frecventa cursurile, de a se pregăti la fiecare disciplină de studiu, de a dobândi competenţele şi de a-şi însuşi cunoştinţele prevăzute de programele şcolare.

(2)  Beneficiarii primari ai educaţiei trebuie să aibă un comportament civilizat şi o ţinută decentă, atât în şcoală, cât şi în afara ei.

(3)  Beneficiarii primari ai educaţiei, vor fi stimulaţi să cunoască şi încurajaţi să respecte:

a) ROFUIP;

b) ROF; 

c) regulile de circulaţie;

d) normele de securitate şi a sănătăţii în muncă, de prevenire şi de stingere a incendiilor;

e) normele de protecţie civilă;

f) normele de protecţie a mediului.

(4)  Este interzis elevilor:

a) să distrugă documentele şcolare, precum cataloage, carnete de elev, foi matricole, documente din portofoliu educaţional etc.;

b) să deterioreze bunurile din patrimoniul şcolii (materiale didactice şi mijloace de învăţământ, cărţi de la biblioteca şcolii, mobilier şcolar, mobilier sanitar, spaţii de învăţământ etc.);

c) să aducă şi să difuzeze în şcoală materiale care, prin conţinutul lor, atentează la independenţa, suveranitatea şi integritatea naţională a ţării, care cultivă violenţa şi intoleranţa;
d) să organizeze şi să participe la acţiuni de protest, care afectează desfăşurarea activităşii de învăţământ sau care afectează participarea la programul şcolar;

e) să blocheze căile de acces în spaţiile de învăţământ;

f) să deţină, să consume sau să comercializeze, în perimetrul şcolii şi în afara acestuia, droguri, substanţe etnobotanice, băuturi alcoolice, ţigări şi să participe la jocuri de noroc;

g) să introducă şi/sau să facă uz în perimetrul şcolii de orice tipuri de arme sau de alte produse pirotehnice cum ar fi muniţie, petarde, pocnitori, brichete etc., precum şi sprayuri lacrimogene, paralizante sau altele asemenea care, prin acţiunea lor, pot afecta integritatea fizică şi psihică a beneficiarilor direcţi ai educaţiei şi a personalului şcolii;

h) să posede şi/sau să difuzeze materiale care au un caracter obscen sau pornografic;

i) să utilizeze telefoanele mobile în timpul orelor de curs, al examenelor şi al concursurilor; 
j) să înregistreze activitatea didactică; 
k) să lanseze anunţuri false cu privire la amplasarea unor materiale explozibile în perimetrul şcolii;

l) să aibă comportamente jignitoare, de intimidare, discriminare şi atitudini ostentative şi provocatoare;

m) să aducă jigniri şi să manifeste agresivitate în limbaj şi în comportament faţă de colegi şi faţă de personalul şcolii sau să lezeze în orice mod imaginea publică a acestora;

n) să provoace, să instige şi să participe la acte de violenţă în  şcoală şi în afara ei;

o) să părăsească incinta şcolii în timpul pauzelor sau după începerea cursurilor, fără avizul profesorului de serviciu sau a învăţătorului/profesorului diriginte;

p) să aibă o atitudine care constituie o ameninţare la adresa siguranţei celorlalţi elevi şi/sau a personalului şcolii.

(5)  Elevii au obligaţia să poarte asupra lor carnetul de elev, să-l prezinte cadrelor didactice pentru consemnarea notelor, precum şi părinţilor, pentru informare în legătură cu situaţia lor 

şcolară.

(6)  În şcoală, se organizează, permanent, pe durata desfăşurării cursurilor, serviciul pe şcoală al elevilor, în conformitate cu prevederile ROF. 

(7)  Organizarea serviciului pe şcoală se efectuează numai de către elevii din clasele a VII-a şi a VIII-a.
(8) Obligaţiile elevilor care efectuează serviciul pe şcoală sunt:  
(a)  Programul elevului de serviciu începe la ora 7:45/11:45 şi se încheie după ultima oră de curs.
(b) Anunţă începutul şi sfârşitul orei de curs, prin sonerie/clopoţel.

(c)  Supraveghează ordinea şi disciplina elevilor în timpul recreaţiei.

(f) Depistează elevii care produc deteriorarea bazei materiale a şcolii.

(g) Nu permite intrarea părinţilor în sălile de clasă în timpul orelor de curs.

(h) Poartă ecusonul specific.

(9)  Elevii au obligația de a utiliza cu grijă manualele școlare primite gratuit și de a le restitui în stare bună la sfârșitul anului școlar.

Art. 67
Recompense ale beneficiarilor primari ai educaţiei

(1) Elevii care obţin rezultate remarcabile în activitatea şcolară şi extraşcolară şi se disting prin comportament exemplar pot primi următoarele recompense:

a) evidenţiere în faţa colegilor clasei;

b) evidenţiere, de către director, în faţa colegilor de şcoală sau în faţa consiliului profesoral;

c) comunicare verbală sau scrisă adresată părinţilor, în care se menţionează faptele deosebite pentru care elevul este evidenţiat;

d) burse de merit, de studiu, şi de performanţă;  

e) alte stimulente materiale acordate din veniturile proprii;  
f) premii, diplome;

g) recomandare pentru trimiterea, cu prioritate, în excursii sau în tabere de profil din ţară şi din străinătate;

h) premiul de onoare al şcolii.

(2)La sfârșitul anului școlar, beneficiarii primari ai educației pot fi premiați prin acordarea de diplome pentru activitatea desfășurată și/sau rezultatele obținute.
(3) Acordarea premiilor se face la nivelul şcolii, la propunerea învățătorului/profesorului diriginte, a consiliului clasei sau a directorului școlii.
(4) Diplomele se pot acorda:

a) pentru rezultate deosebite la învăţătură; numărul diplomelor pe care un elev le poate primi nu este limitat; elevii care primesc diplome pe discipline sunt selectaţi numai dintre aceia care au obţinut media 10 anuală sau calificativul „Foarte bine” la disciplina respectivă;

b) pentru alte tipuri de performanţe: pentru purtare, pentru o relaţionare corespunzătoare cu colegii, pentru alte tipuri de activităţi sau preocupări care merită să fie apreciate.

(5)    Elevii din învăţământul gimnazial pot obţine premii dacă:

a) au obţinut primele trei medii generale pe clasă şi acestea nu au valori mai mici de 9.00; pentru următoarele trei medii se pot acorda menţiuni;

b) s-au distins la una sau la mai multe discipline;

c) au obţinut performanţe la concursuri, festivaluri, expoziţii şi la alte activităţi extraşcolare desfăşurate la nivel local, judeţean,  naţional;

d) s-au remarcat prin fapte de înaltă ţinută morală şi civică;

e) au înregistrat, la nivelul clasei, cea mai bună frecvenţă pe parcursul anului şcolar.

Codul: ROF             Editia: 1                    Revizia: 0                Nr. ex: 1                             Pag. 34
Art. 68
Sancţiuni ale beneficiarilor primari ai educaţiei

(1)  Elevii care săvârşesc fapte prin care se încalcă dispoziţiile legale în vigoare, inclusiv regulamentele şcolare, vor fi sancţionaţi în funcţie de gravitatea acestora.

(2)  Sancţiunile care se pot aplica sunt următoarele :

a) observaţia

b) avertismentul

c) mustrare scrisă;

d) retragerea temporară sau definitivă a bursei de merit;

e) eliminarea de la cursuri pe o perioadă de 3-5 zile;

f) mutarea disciplinară la o clasă paralelă din şcoală; 

g) Cu excepția observației şi a avertismentului, toate sancțiunile aplicate elevilor sunt comunicate, în scris, părinților, tutorilor sau susținătorilor legali.

(3)  Observaţia constă în atenţionarea elevului, cu privire la încălcarea regulamentelor în vigoare, ori a normelor 
de comportament acceptate.  Sancţiunea se aplică de către învăţător/profesorul diriginte.
(4)  Avertismentul în faţa clasei şi/sau în faţa consiliului clasei/consiliului profesoral constă în atenţionarea elevului.  Sancţiunea se aplică de către învăţător/profesorul diriginte.
(5)  Mustrarea scrisă constă în atenţionarea elevului, în scris, de către învăţător/profesorul diriginte, cu indicarea faptelor care au determinat aplicarea sancţiunii. Sancţiunea se stabileşte de către consiliul profesoral, la propunerea consiliului clasei.
(6)  Mustrarea scrisă se consemnează în registrul de procese ale verbale al consiliului clasei şi într-un raport care va fi prezentat consiliului profesoral de către învăţător/ profesorul diriginte, la sfârşitul semestrului în care a fost aplicată.
(7)  Mustrarea scrisă este redactată de învăţător/profesorul diriginte, este semnată de acesta şi de către director, este înregistrată în registrul de intrări-ieşiri al şcolii; documentul va fi înmânat părinţilor, personal, de către diriginţi sub semnătură sau transmis prin poştă, cu confirmare de primire.
(8)  Mustrarea scrisă se înregistrează în catalogul clasei, precizându-se numărul sub care a fost înregistrată în registrul de intrări-ieşiri al unităţii.

(9)  Mustrarea scrisă este însoţită de scăderea notei la purtare, la 7, respectiv diminuarea calificativului, în suficient.
(10)  Retragerea temporară sau definitivă a bursei se aplică de către director, la propunerea consiliului clasei, aprobată prin hotărârea consiliului profesoral. Sancţiunea este însoţită de scăderea notei la purtare, la 7, respectiv diminuarea calificativului, în suficient, şi aprobată de consiliul profesoral.  
(11)  Eliminarea de la cursuri pe o perioadă de 3-5 zile constă în înlocuirea activității obișnuite a elevului, pentru perioada aplicării sancțiunii, cu un alt tip de activitate.  
(12)  Activitatea pe care o desfășoară elevul este stabilită de către director, la propunerea consiliului clasei și se realizează în conformitate cu prevederile ROFUIP şi ROF. Sancțiunea este însoțită de obligația desfășurării de activități în folosul comunității școlare. Activitățile desfășurate trebuie să fie adecvate vârstei și să nu pună în pericol sănătatea și integritatea fizică și psihică a elevului sancționat.
(13)  Dacă elevul refuză să participe la aceste activităţi, absenţele sunt considerate nemotivate şi se consemnează în catalogul clasei.
(14) Eliminarea de la cursuri pe o perioadă de 3-5 zile se consemnează în catalogul clasei, precizându-se numărul şi data documentului, precum şi în raportul consiliului clasei la sfârşitul 

semestrului.
(15)  Această sancţiune nu se aplică elevilor de la învăţământul primar.
(16) Sancţiunea este însoţită de scăderea notei la purtare, la 6, aprobată de consiliul profesoral. 
(17)  Mutarea disciplinară la o clasă paralelă, în şcoală, se propune de către consiliul clasei, se aprobă de către consiliul profesoral şi se aplică prin înmânarea, în scris şi sub semnătură, a sancţiunii, de către învăţător/ profesorul diriginte/director, părintelui. 

(18)  Sancţiunea se consemnează în catalogul clasei şi în registrul matricol.
(19)  Sancţiunea este însoţită de scăderea notei la purtare, la 8, aprobată de consiliul profesoral. 
(20)  Sancţiunea nu se aplică în învăţământul primar.
(21)  Măsura complementară privind scăderea notei la purtare asociată uneia dintre sanciunile menţionate se poate anula dacă elevul sancţionat dovedeşte un comportament ireproşabil, până la încheierea semestrului/anului şcolar.
(22)  Anularea măsurii privind scăderea notei la purtare, se aprobă de autoritatea care a aplicat sancţiunea.
(23)  Pentru elevii din învăţământul secundar, la fiecare 10 absenţe nejustificate pe semestru din totalul orelor de studiu sau la 10% absenţe nejustificate din numărul de ore pe semestru la o disciplină, nota la purtare se scade cu câte un punct.
(24)  Elevii care se fac vinovaţi de sustragerea/deteriorarea/distrugerea bunurilor şcolii sunt obligaţi, personal sau prin părinţii, tutorii sau susţinătorii legali să acopere, în temeiul răspunderii civile delictuale pentru fapta proprie sau al răspunderii pentru fapta minorului, toate cheltuielile ocazionate de lucrările necesare reparaţiilor sau, după caz, să restituie bunurile sau să suporte toate cheltuielile pentru înlocuirea bunurilor deteriorate/sustrase.
(25)  În cazul în care vinovatul nu se cunoaşte, răspunderea materială devine colectivă, revenind întregii clase/claselor.
(26)  În cazul deteriorării/distrugerii manualelor şcolare primite gratuit, elevii vinovaţi înlocuiesc manualul cu un exemplar nou, corespunzător. În caz contrar, elevii vor achita de cinci ori contravaloarea manualelor respective.
(27)  Pentru faptele prevăzute la alin. (24) şi (26), elevii pot fi sancţionaţi, cu observaţie, avertisment şi mustrare scrisă şi scăderea notei la purtare cu 1-2 puncte. 
(28) Contestarea sancţiunilor prevăzute la art. 66, al. 2, se adresează, de către părinte, tutore sau susţinător legal, în scris, consiliului de administraţie al şcolii, în termen de 5 zile calendaristice de la comunicarea sancţiunii.

(29)  Contestaţia se soluţionează în termen de 30 de zile de la depunerea acesteia. Hotărârea de soluţionare a contestaţiei este definitivă şi poate fi atacată la instanţa de contencios administrativ competentă.
Art. 69
Consiliul elevilor

(1)  În Şcoala Gimnazială Jirlău se constituie consiliul elevilor, format din reprezentanţii elevilor de la fiecare clasă.
(2)  Consiliul elevilor este structură consultativă şi partener al şcolii şi reprezintă interesele elevilor la nivelul şcolii.
(3)  Prin consiliul elevilor, elevii îşi exprimă opinia în legătură cu problemele care îi afectează în mod direct.

(4)  Consiliul elevilor funcţionează în baza unui regulament propriu. 

(5)  Consiliul profesoral desemnează un cadru didactic care va stabili legătura între corpul profesoral şi consiliul elevilor.

(6)  Conducerea şcolii sprijină activitatea Consiliului elevilor, prin punerea la dispoziţie a logisticii necesare desfăşurării activităţii acestuia.  
Art. 70
Activitatea educativă extraşcolară
(1)  Activitatea educativă extraşcolară se desfăşoară în afara orelor de curs.

(2)  Activitatea educativă extraşcolară se poate desfăşura fie în incinta şcolii, fie în afara acesteia, în clubul copiilor, în baze sportive şi de agrement, în spaţii educaţionale, culturale, sportive, turistice, de divertisment.

(3)  Activităţile educative extraşcolare pot fi: culturale, civice, artistice, tehnice, aplicative, ştiinţifice, sportive, turistice, de educaţie rutieră, antreprenoriale, pentru protecţie civilă, de educaţie pentru sănătate şi de voluntariat.

(4)  Activităţile educative extraşcolare pot consta în: proiecte şi programe educative, concursuri, festivaluri, expoziţii, campanii, schimburi culturale, excursii, serbări, expediţii, şcoli, tabere şi caravane tematice, dezbateri, sesiuni de formare, simpozioane, vizite de studiu, vizite, ateliere deschise etc.
(5) Activitatea educativă poate fi proiectată atât la nivelul fiecărei grupe/ clase de către educatoare/învăţător/ profesorul diriginte, cât şi la nivelul şcolii, de către CPPE. 

(6)  Activităţile educative extraşcolare sunt stabilite în consiliul profesoral, împreună cu consiliile elevilor, în urma unui studiu de impact, în conformitate cu opţiunile elevilor şi ale părinţilor, precum şi cu resursele de care dispune şcoala.

(7)  Pentru organizarea excursiilor, taberelor, expediţiilor şi a altor activităţi de timp liber care necesită deplasarea din localitatea de domiciliu, trebuie să se respecte prevederile stabilite prin ordin ministrului.

(8)  Calendarul activităţilor educative extraşcolare este aprobat de consiliul de administraţie. 

(9)  Evaluarea activităţii educative extraşcolare la nivelul şcolii este realizată, anual, de către CPPE. 

(10)  Raportul anual privind activitatea educativă extraşcolară derulată la nivelul şcolii este prezentat şi dezbătut în consiliul profesoral şi aprobat în consiliul de administraţie.

(11)  Raportul anual privind activitatea educativă extraşcolară derulată la nivelul şcolii este inclus în raportul anual privind calitatea educaţiei.
X. EVALUAREA BENEFICIARILOR PRIMARI AI EDUCAŢIEI

Art. 71 

Evaluarea rezultatelor învăţării

(1)  În sistemul de învăţământ preuniversitar evaluarea se centrează pe competenţe. 

(2)  Evaluarea rezultatelor la învățătură se realizează în mod ritmic, conform legii.

(3)  Fiecare semestru cuprinde şi perioade de consolidare şi de evaluare a competenţelor dobândite de beneficiarii primari ai educaţiei. 

(4)  La sfârșitul clasei pregătitoare, evaluarea dezvoltării fizice, socio-emoționale, cognitive, a limbajului și a comunicării precum și a dezvoltării capacităților și atitudinilor față de învățare ale copilului, realizată pe parcursul întregului an școlar, se finalizează prin completarea unui raport, de către cadrul didactic responsabil, 
 în baza unei metodologii aprobate prin ordin al ministrului.  
(5)  În învăţământul primar, la clasele I - a IV-a, în cel gimnazial, elevii vor avea la fiecare disciplină cel puţin o evaluare prin lucrare scrisă pe semestru.
Codul: ROF             Editia: 1                    Revizia: 0                Nr. ex: 1                               Pag. 37
(6)  Testele de evaluare şi tezele se elaborează pe baza cerințelor didactico-metodologice stabilite de programele școlare.

(7)  Rezultatele evaluării se exprimă, după caz, prin:

a) aprecieri descriptive privind dezvoltarea copilului, la nivelul preşcolar şi clasa pregătitoare,

b) calificative, în clasele I-IV.  
c) note de la 10 la 1 în ciclul gimnazial. 
(8)  Rezultatele evaluării se consemnează în catalog, cu cerneală albastră, sub forma: „Calificativul/data” sau „Nota/data”, cu excepția celor de la nivelul preşcolar, care sunt trecute în caietul de observaţii şi ale celor de la clasa pregătitoare, care se trec în raportul anual de evaluare.
(9)  Pentru nivelul preşcolar, rezultatele evaluării se comunică şi se discută cu părinţii, tutorii sau susţinătorii legali.
(10)  Calificativele/notele acordate se comunică în mod obligatoriu elevilor, se trec în catalog şi în carnetul de elev de către cadrul didactic care le acordă.
(11)  Numărul de calificative/note acordate semestrial fiecărui elev, la fiecare disciplină de studiu, exclusiv nota de la lucrarea scrisă semestrială (teză), după caz, trebuie să fie cel puţin egal cu numărul săptămânal de ore de curs prevăzut în planul de învăţământ. Fac excepţie disciplinele cu o oră de curs pe săptămână, la care numărul minim de calificative/note este de două.
(12)  Elevii aflaţi în situaţie de corigenţă vor avea cu cel puţin un calificativ/o notă în plus faţă de numărul de calificative/note prevăzute la alin.(11), ultimul calificativ/ultima notă fiind acordat, de regulă, în ultimele două săptămâni ale semestrului, cu condiţia ca acesta să fie prezent la ore.
(13)  Disciplinele, la care se susţin lucrări scrise semestriale (teze), precum şi perioadele de desfăşurare a acestora se stabilesc prin ordin al ministrului.  
(14)  Notele la lucrările scrise semestriale (teze) se analizează cu elevii într-o oră special destinată acestui scop şi se trec în catalog. Lucrările scrise semestriale (tezele) se păstrează în şcoală până la sfârşitul anului şcolar.
Art. 72
Încheierea situaţiei şcolare
(1)  La sfârşitul fiecărui semestru şi la încheierea anului şcolar, cadrele didactice au obligaţia să încheie situaţia 
(2) şcolară a elevilor, în condiiile prezentului regulament şi al ROFUIP.

(3)  La sfârşitul fiecărui semestru, învăţătorul/profesorul diriginte consultă consiliul clasei pentru acordarea mediei la purtare, prin care sunt evaluate frecvenţa şi comportarea elevului, respectarea de către acesta a reglementărilor adoptate de şcoală şi pentru elaborarea aprecierii asupra situaţiei şcolare a fiecărui elev.

(4)  La fiecare disciplină de studio, media semestrială este calculată din numărul de note prevăzut de ROFUIP.

(5)  La disciplinele de studiu la care nu se susţine lucrarea scrisă semestrială (teza), media semestrială se obţine prin rotunjirea mediei aritmetice a notelor la cel mai apropiat număr întreg. La o diferenţă de 50 de sutimi, rotunjirea se face în favoarea elevului.
(6) Media la evaluarea periodică este media aritmetică a notelor înscrise în catalog, cu excepţia notei de la lucrarea scrisă semestrială (teza), medie calculată cu două zecimale exacte, fără rotunjire.
(7)  La disciplinele de studiu la care se susţine lucrarea scrisă semestrială (teza) media semestrială se calculează astfel: „media semestriala = (3M+T)/4”, unde „M” reprezintă media la evaluarea 

(8) periodică, iar „T” reprezintă nota obţinută la lucrarea scrisă semestrială (teză). Nota astfel obţinută se rotunjeşte la cel mai apropiat număr întreg. La o diferenţă de 50 de sutimi, rotunjirea se face în favoarea elevului.
(9)  Media anuală la fiecare disciplină este dată de media aritmetică a celor două medii semestriale, calculată cu două zecimale exacte, fără rotunjire. În cazul în care elevul a fost scutit medical, pe un semestru, la disciplina educaţie fizică, calificativul/media de pe semestrul în care elevul nu a fost scutit devine calificativul/media anuală.
(10)  Nota lucrării scrise semestriale (teză) şi mediile semestriale şi anuale se consemnează în catalog cu cerneală roşie.
(11)  Media anuală generală se calculează ca medie aritmetică, fără rotunjire, a mediilor anuale de la toate disciplinele şi de la purtare. 
(12)  La clasele I-IV se stabilesc calificative semestriale și anuale la fiecare disciplină de studiu.
(13)  Pentru aceste clase calificativul semestrial pe disciplină/domeniu de studiu se stabileşte astfel: se aleg două calificative cu frecvenţa cea mai mare, acordate în timpul semestrului, după care, în perioadele de 
 recapitulare şi de consolidare a materiei, în urma aplicării unor probe de evaluare sumativă, cadrul didactic  poate opta pentru unul dintre cele două calificative.
(14)  Pentru aceste clase, calificativul anual la fiecare disciplină/domeniul de studiu este dat de unul dintre calificativele semestriale stabilite de cadrul didactic în baza următoarelor criterii:

a) progresul sau regresul performanţei elevului;

b) raportul efort-performanţă realizată;

c) creşterea sau descreşterea motivaţiei elevului;

d) realizarea unor sarcini din programul suplimentar de pregătire sau de recuperare, stabilite de cadrul didactic şi care au fost aduse la cunoştinţa părintelui, tutorelui sau susţinătorului legal.

(15)  În învăţământul primar, calificativele semestriale şi anuale pe disciplină se consemnează în catalog de către învăţător/ profesorul de specialitate. Calificativele la purtare se consemnează în catalog de către învăţători. 
(16)  În învăţământul secundar inferior, mediile semestriale şi anuale pe disciplină se consemnează în catalog de către cadrul didactic care a predat disciplina. Mediile la purtate se consemnează în catalog de profesorii diriginţi ai claselor.
(17) Elevii scutiţi de efort fizic au obligaţia de a fi prezenţi la orele de educaţie fizică. Acestor elevi nu li se acordă calificative/note şi nu li se încheie media la această disciplină în semestrul sau în anul în care sunt scutiţi medical.
(18)  Pentru elevii scutiţi medical, profesorul de educaţie fizică va consemna în catalog, la rubrica respectivă, „scutit medical în semestrul .. ” sau „scutit medical în anul şcolar .. ”, specificând totodată documentul medical, numărul şi data eliberării acestuia. Documentul medical va fi ataţat la dosarul personal al elevului, aflat la secretariat.

(19)  Elevii scutiţi medical, semestrial sau anual, nu sunt obligaţi să vină în echipament sportiv la orele de educaţie fizică, dar trebuie să aibă încălţăminte adecvată pentru sălile de sport. Absenţele la aceste ore se consemnează în catalog.
(20)  Pentru integrarea în colectiv a elevilor scutiţi medical, în timpul orei de educaţie fizică, cadrul didactic le poate atribui sarcini organizatorice: arbitraj, cronometrare, măsurare, supraveghere, înregistrarea unor elemente tehnice, ţinerea scorului etc. 
(21)  Elevii pot să nu frecventeze orele de religie. Situația școlară anuală se încheie fără disciplina religie. În mod similar se procedează şi pentru elevul căruia, din motive obiective, nu i s-au asigurat condiţiile necesare pentru frecventarea orelor la această disciplină.

(22) Elevilor aflaţi în situaţiile prevăzute la alin. (19) li se vor asigura activităţi educaţionale alternative în cadrul şcolii, stabilite prin hotărârea Consiliului de administraţie.
Art. 73

Promovarea

(1)  Sunt declaraţi promovaţi elevii care, la sfârşitul anului şcolar, obţin la fiecare disciplină de studiu cel puţin media anuală 5,00/calificativul „Suficient”, iar la purtare, media anuală 6,00/calificativul „Suficient”.
(2)  Sunt declarați amânați, semestrial sau anual, elevii cărora nu li se poate definitiva situația școlară la una sau la mai multe discipline de studiu din următoarele motive:

a) au absentat, motivat şi nemotivat, la cel puţin 50% din numărul de ore de curs prevăzut într-un semestru la disciplinele respective.

b) au fost scutiţi de frecvenţă de către directorul şcolii, în urma unor solicitări oficiale, pentru perioada participării la festivaluri şi concursuri profesionale.
c) au urmat studiile, pentru o perioadă determinată de timp, în alte ţări;

d) nu au un număr suficient de calificative/note, necesar pentru încheierea mediei/mediilor sau nu au calificativele/mediile semestriale ori anuale la disciplinele respective, consemnate în catalog de către cadrul didactic, din alte motive decât cele de mai sus.

(3)  Elevii declaraţi amânaţi pe semestrul I îşi vor încheia situaţia şcolară în primele 4 săptămâni de la revenirea la şcoală.

(4)  Încheierea situaţiei şcolare a elevilor prevăzuţi la alin. (3) se face pe baza calificativelor/notelor consemnate în rubrica semestrului I, datate la momentul evaluării.

(5)  Încheierea situaţiei şcolare a elevilor amânaţi pe semestrul al doilea, a celor declaraţi amânaţi pe semestrul I şi care nu şi-au încheiat situaţia şcolară conform prevederilor alin. (3) şi (4) sau amânaţi anual se face într-o perioadă stabilită de conducerea şcolii, înaintea sesiunii de corigenţe. Elevii amânaţi, care nu promovează la una sau două discipline de studiu în sesiunea de examene de încheiere a situaţiei şcolare a elevilor amânaţi,
se pot prezenta la sesiunea de examene de corigenţe.
(6)  Sunt declaraţi corigenţi elevii care obţin calificative „Insuficient” medii anuale sub 5,00 la cel mult două discipline de studiu, precum şi elevii amânaţi care nu promovează examenul de încheiere a situaţiei şcolare, la cel mult două discipline de studiu.
(7)  Pentru elevii corigenţi, se organizează anual o singură sesiune de examene de corigenţă, într-o perioadă stabilită de MECS. 

(8)  Sunt declaraţi repetenţi:

a) elevii care au obţinut calificativul „Insuficient” medii anuale sub 5,00 la mai mult de două discipline de învăţământ.

b) elevii care au obţinut la purtare calificativul anual „Insuficient” sau  media anuală mai mică de 6,00;

c) elevii corigenţi care nu se prezintă la sesiunea de examen de corigenţă. 
d) elevii amânaţi care nu se prezintă la sesiunea de încheiere a situaţiei şcolare la cel puţin o disciplină.
(9)  La sfârşitul clasei pregătitoare, elevii nu pot fi lăsaţi repetenţi. Elevii care, pe parcursul clasei pregătitoare, au manifestat dificultăţi de învăţare, menţionate în raportul de evaluare a dezvoltării fizice, socio-emoţionale, cognitive, a limbajului şi a comunicării, precum şi a dezvoltării capacităţilor şi atitudinilor faţă de învăţare, la finalul clasei pregătitoare, vor rămâne în colectivele în care au învăţat şi vor intra, pe parcursul anului şcolar următor într-un program de remediere/recuperare şcolară, realizat de învăţător, împreună cu un specialist de la CJRAE. 
(10)  La sfârşitul clasei întâi, elevii nu pot fi lăsaţi repetenţi. Elevii care, la încheierea clasei întâi, 

au manifestat dificultăţi de învăţare, menţionate în raportul de evaluare a dezvoltării fizice, socio- emoţionale, cognitive, a limbajului şi a comunicării, precum şi a dezvoltării capacităţilor şi atitudinilor faţă de învăţare, vor rămâne în colectivele în care au învăţat şi vor intra într-un program de remediere/recuperare şcolară, pe parcursul anului şcolar următor realizat de învăţător, împreună cu un specialist de la CJRAE.

(11)  Elevii declarați repetenți se pot înscrie în anul școlar următor în clasa pe care o repetă, inclusiv cu depășirea numărului maxim de elevi la clasă prevăzut de lege, sau se pot transfera la altă unitate de învățământ.
(12)  După încheierea sesiunii de corigență, elevii care nu au promovat la o singură disciplină de învățământ au dreptul să solicite reexaminarea. Aceasta se acordă de către director, în cazuri justificate, o singură dată.
(13)  Cererea de reexaminare se depune la secretariatul şcolii, în termen de 24 de ore de la afișarea rezultatelor examenului de corigență.
(14) Reexaminarea se desfășoară în termen de două zile de la data depunerii cererii, dar nu mai târziu de data începerii cursurilor noului an școlar.
(15)  Comisia de reexaminare se numește de către director și este formată din alte cadre didactice decât cele care au făcut examinarea.
(16)  Pentru elevii declarați corigenți sau amânați pentru an școlar, examinarea se face din toată materia studiată în anul școlar, conform programei școlare.
(17)  Pentru elevii amânați pentru un semestru, examinarea în vederea încheierii situației, se face numai din materia acelui semestru.
(18)  În cazul elevilor transferați, aceștia preiau disciplinele opționale ale clasei în care se transferă. În situația transferului elevului la începutul semestrului al II-lea sau în cursul acestuia, mediile semestriale obținute la disciplinele opționale ale clasei, la sfârșitul semestrului al II-lea, devin medii anuale pentru disciplina respectivă.
(19)  În cazul transferului pe parcursul anului școlar, părintele, tutorele sau susținătorul legal al elevului își asumă în scris responsabilitatea însușirii de către elev a conținutului programei școlare parcurse până în momentul transferului, la disciplinele opționale, la unitatea de învățământ primitoare.
(20)  În situația menționată la alin. (19), în foaia matricolă vor fi trecute și disciplinele opționale pe care le-a parcurs elevul la unitatea de învățământ de la care se transferă, la care are situația școlară încheiată pe primul semestru, cât și pe cele ale clasei din unitatea de învățământ la care se transferă. În acest caz, media semestrială la fiecare din aceste discipline opționale devine medie anuală.
(21)  Obligația de a frecventa învățământul obligatoriu la forma cu frecvență încetează la vârsta de 18 ani. Persoanele care nu și-au finalizat învățământul obligatoriu până la această vârstă și care au depășit cu mai mult de 3 ani vârsta clasei își pot continua studiile, la cerere, la forma de învățământ cu frecvență redusă.
Art. 74

Echivalarea studiilor urmate în străinătate

(1) Elevii care au urmat cursurile într-o unitate de învățământ din altă țară pot dobândi calitatea de elev în România numai după echivalarea, de către MECS, a studiilor urmate în străinătate și, după caz, după susținerea examenelor de diferență stabilite în cadrul procedurii de echivalare.

(2)Elevii menționați la alin. (22) vor fi înscriși ca audienți până la finalizarea procedurii de echivalare, indiferent de momentul în care părinții, tutorii sau susținătorii legali ai acestora solicită școlarizarea.
(3)  Activitatea elevilor audienți va fi înregistrată în cataloage provizorii, toate mențiunile privind evaluările și frecvența urmând a fi trecute în cataloagele claselor după încheierea recunoașterii și a echivalării studiilor parcurse în străinătate și după promovarea eventualelor examene de diferență.
(4)  Alegerea nivelului clasei în care va fi înscris elevul ca audient se face de către o comisie formată din cadre didactice care predau la nivelul de studiu pentru care se solicită înscrierea, stabilită la nivelul şcolii, din care face parte directorul și un psiholog/consilier școlar.
(5)  Evaluarea situației elevului și decizia vor ține cont de: vârsta și nivelul dezvoltării psiho-comportamentale a elevului, de recomandarea părinților, de nivelul obținut în urma unei evaluări orale sumare, de perspectivele de evoluție școlară.
(6)  În cazul în care părinții, tutorii sau susținătorii legali nu sunt de acord cu recomandarea comisiei, privind nivelul clasei în care va fi înscris elevul audient, elevul va fi înscris la clasa pentru care optează părinții, pe răspunderea acestora asumată prin semnătură.
(7)  Dosarul de echivalare va fi depus de către părinții, tutorii sau susținătorii legali ai elevului. Şcoala transmite dosarul către inspectoratul școlar, în termen de cel mult 5 de zile de la înscrierea elevului ca audient. Dosarul este retransmis, în maximum 5 de zile, de către inspectoratul școlar, către compartimentul de specialitate din MECS.
(8)  În cazul în care părinții, tutorii sau susținătorii legali nu au depus dosarul în termen de 30 de zile de la înscrierea elevului ca audient, acesta va fi înscris în clasa următoare ultimei clase absolvite în România sau în clasa stabilită de comisia prevăzută la alin.(25).
(9)  În termen de maximum 15 zile de la primirea avizului favorabil al MECS, privind recunoașterea și echivalarea studiilor, elevul audient este înscris în catalogul clasei și i se transferă din catalogul provizoriu toate mențiunile cu privire la activitatea desfășurată: note, absențe etc.
(10)  În situația în care studiile făcute în străinătate nu au fost echivalate sau au fost echivalate parțial, iar între ultima clasă echivalată și clasa în care este înscris elevul ca audient există una sau mai multe clase ce nu au fost parcurse/promovate/echivalate, comisia prevăzută la alin. (25) solicită inspectoratului școlar, în scris, în termen de maximum 30 de zile, examinarea elevului în vederea încheierii situației școlare pentru anii neechivalați sau care nu au fost parcurși ori promovați.
(11)  Inspectoratul școlar constituie o comisie de evaluare formată din cadre didactice și cel puțin un inspector școlar de specialitate care evaluează elevul, în termen de cel mult 20 de zile, pe baza programelor școlare în vigoare, la toate disciplinele din planul cadru de învățământ, pentru clasele neechivalate sau care nu au fost parcurse ori promovate. Comisia va funcționa în unitatea de învățământ în care urmează să fie înscris elevul. După promovarea tuturor examenelor, elevul este înscris în clasa următoare ultimei clase promovate, fie prin recunoaștere și echivalare, fie prin promovarea examenelor. Modul de desfășurare și rezultatele evaluării vor fi trecute într-un proces verbal care se păstrează în unitatea de învățământ în care elevul urmează să frecventeze cursurile. Această procedură se aplică și în cazul persoanelor care revin în țară fără documente de studiu.
(12)  Elevul este examinat în vederea completării foii matricole cu notele aferente fiecărei discipline, din fiecare an de studiu neechivalat, în ordine inversă, începând cu ultimul an de studiu. Dacă elevul nu promovează examenele prevăzute la alin. (32) la trei sau mai multe discipline, acesta este evaluat, după caz, pentru o clasă inferioară. Dacă elevul nu promovează 

examenul de diferență, la cel mult două discipline, acesta este examinat pentru clasele inferioare, apoi sunt afișate rezultatele evaluării. Dacă părintelui, tutorele sau susținătorul legal, respectiv elevul major, solicită reexaminarea în termen de 24 de ore de la afișarea rezultatelor primei examinări, se aprobă reexaminarea. în cazul în care nu promovează nici în urma reexaminării, elevul este înscris în prima clasă inferioară pentru care a promovat examenele la toate disciplinele.
(13) Elevilor care urmează să continue studiile în alte țări pentru o perioadă determinată de timp, li se rezervă locul în şcoală, la solicitarea scrisă a părintelui, tutorelui sau susținătorului legal.
(14)  Încheierea situației școlare a acestei categorii de elevi, declarați amânați, se face după revenirea în țară, dacă revenirea are loc până la începerea cursurilor noului an școlar.
(15)  În cazul în care revenirea elevilor plecați în străinătate pe parcursul unui an școlar are loc după începerea cursurilor noului an școlar, se aplică procedura referitoare la recunoaștere și echivalare și, după caz, cea prevăzută la articolele precedente, dacă nu li se poate echivala anul școlar parcurs în străinătate.

Art. 75 

Validarea rezultatelor şcolare 
(1)  Consiliul profesoral validează situaţia şcolară a elevilor, pe clase, în şedinţă de încheiere a cursurilor semestriale/anuale, iar secretarul consiliului o consemnează în procesul-verbal, menţionându-se numărul elevilor promovaţi, numărul şi numele elevilor corigenţi, repetenţi, amânaţi, exmatriculaţi, precum şi numele elevilor cu note la purtare mai mici de 7,00.

(2)  Situaţia şcolară a elevilor corigenţi, amânaţi sau repetenţi se comunică în scris părinţilor, tutorilor sau reprezentanţilor legali de către învăţător/profesorul diriginte, în cel mult 10 zile de la încheierea cursurilor fiecărui semestru/an şcolar.

(3)  Pentru elevii amânaţi sau corigenţi, învăţătorul/profesorul diriginte comunică în scris părinţilor, tutorelui sau susţinătorului legal, programul de desfăşurare a examenelor de corigenţă şi perioada de încheiere a situaţiei şcolare.

(4)  Nu pot fi făcute publice, fără acordul părintelui, tutorelui sau susţinătorului legal documentele corespunzătoare elevului, cu excepţia situaţiei prevăzute de Legea 272/2004 privind protecţia şi promovarea drepturilor copilului, republicată.

XI. EXAMENELE ORGANIZATE LA NIVELUL ŞCOLII
Art. 76 

Examenele organizate la nivelul şcolii
(1)  Examenele organizate la nivelul şcolii sunt:

a) examen de corigenţă pentru elevii declaraţi corigenţi la încheierea cursurilor anuale şi pentru elevii declaraţi corigenţi după susţinerea examenelor din sesiunea pentru elevii amânaţi; 

b) examen de încheiere a situaţiei şcolare pentru elevii declaraţi amânaţi; 

c) examen de diferenţe pentru elevii a căror înscriere este condiţionată de promovarea unor astfel de examene;

d) examinări/testări organizate în vederea înscrierii elevilor în clasa I, respectiv în clasa a V-a.

(2)  Se interzice organizarea unor examinări în vederea înscrierii elevilor în prima clasă a învăţământului primar. Examinarea de specialitate, în acest caz, se va face numai în situaţia în care părintele, tutorele sau susţinătorul 

legal decide înscrierea copilului în clasa întâi, respectiv în clasa pregătitoare, înainte de vârsta stabilită prin lege şi se realizează de către CJRAE.
(3)  Pentru desfăşurarea examenelor există 2 tipuri de probe: scrise, orale. 
(4)  Directorul stabileşte, prin decizie, în baza hotărârii consiliului de administraţie, componenţa comisiilor şi datele de desfăşurare a examenelor. Sesiunea de corigenţe are un preşedinte şi câte două cadre didactice examinatoare pentru fiecare comisie pe disciplină. Comisia este responsabilă de realizarea subiectelor.

(5)  La toate examenele, evaluarea elevilor se face de cadre didactice de aceeaşi specialitate sau după caz specialităţi înrudite/din aceeaşi arie curriculară.
(6)  Pentru examinarea elevilor corigenţi, unul dintre cadrele didactice este cel care a predat elevului disciplina de învăţământ în timpul anului şcolar. 

(7)  Proba scrisă a examenelor are o durată de 45 de minute pentru învăţământul primar şi de 90 de minute pentru învăţământul secundar inferior, din momentul transcrierii subiectelor pe tablă sau al primirii, de către elev, a foii cu subiecte. Proba scrisă conţine două variante de subiecte, dintre care elevul tratează o singură variantă, la alegere.
(8)  Proba orală a examenelor se desfăşoară prin dialog cadru didactic-elev, pe baza biletelor de examen. Numărul biletelor de examen este de două ori mai mare decât numărul elevilor care susţin examenul la disciplina respectivă.. Fiecare bilet conţine două subiecte. Elevul poate schimba biletul de examen cel mult o dată.
(9)  Fiecare cadru didactic examinator acordă elevului câte o notă la fiecare probă susţinută de aceasta. Notele de la probele orale sunt întregi. Notele de la probele scrise pot fi şi fracţionare. Media aritmetică a notelor acordate la cele două probe, rotunjită la nota întreagă cea mai apropiată, reprezintă nota finală la examenul de corigenţă, fracţiunile de 50 de sutimi rotunjindu-se în favoarea elevului.
(10)  Media obţinută de elev la examenul de corigenţă este media aritmetică, calculată cu două zecimale, fără rotunjire, a notelor finale acordate de cei 2 examinatori. între notele finale acordate de cei 2 examinatori nu se acceptă o diferenţă mai mare de un punct. În caz contrar, medierea o face preşedintele comisiei de examen.
(11)  La clasele la care evaluarea cunoştinţelor se face prin calificative se procedează astfel: după corectarea 
lucrărilor scrise şi după susşinerea examenului oral fiecare examinator acordă calificativul său global; calificativul final al elevului la examenul de corigenţă se stabileşte de comun acord între cei 2 examinatori.
(12)  Elevul corigent este declarat promovat la disciplina de examen, dacă obţine cel puţin calificativul „Suficient” sau media 5,00.
(13)  Sunt declaraţi promovaţi anual elevii care obţin, la fiecare disciplină la care susţin examenul de corigenţă, cel puţin calificativul „Suficient” media 5,00.
(14)  Media obţinută la examenul de corigenţă, la cel de încheiere a situaţiei şcolare pentru elevii amânaţi pentru un an constituie media anuală a disciplinei respective şi intră în calculul mediei generale anuale.
(15)  La examenul de încheiere a situaţiei şcolare pentru elevii amânaţi pe semestrul al doilea sau la examenul de diferenţă care echivalează o disciplină numai pe intervalul unui semestru, media obţinută constituie media semestrială a elevului la disciplina respectivă.
(16)  Elevii corigenţi sau amânaţi, care nu se pot prezenta la examene din motive temeinice, dovedite cu acte, depuse în cel mult 7 zile lucrătoare de la data examenului, sunt examinaţi la o dată ulterioară, stabilită de consiliul de administraţie, dar nu mai târziu de începerea cursurilor noului an şcolar.

(17)  În situaţii excepţionale, respectiv internări în spital, imobilizări la pat etc., dovedite cu acte, 
(18) inspectoratul şcolar poate aproba susţinerea examenului şi după începerea cursurilor noului an şcolar.
(19)  Rezultatele obţinute la examenele de încheiere a situaţiei şcolare, la examenele pentru elevii amânaţi şi la examenele de corigenţă, inclusiv la cele de reexaminare, se consemnează în catalogul de examen de către cadre didactice examinatoare şi se trec în catalogul clasei de către secretarul şcolii, în termen de maximum 5 zile de la afişarea rezultatelor, dar nu mai târziu de data începerii cursurilor noului an şcolar. 

(20)  Rezultatele obţinute de elevi la examenele de diferenţă se consemnează în catalogul de examen, de către cadrele didactice examinatoare, iar în registrul matricol şi în catalogul clasei de către secretarul şcolii. 
(21)  În catalogul de examen se consemnează calificativele/notele acordate la fiecare probă, nota finală acordată de fiecare cadru didactic examinator sau calificativul global, precum şi media obţinută de elev la examen, respectiv calificativul final. Catalogul de examen se semnează de către examinatori şi de către preşedintele comisiei, imediat după terminarea examenului.
(22)  Preşedintele comisiei de examen predă secretarului toate documentele specifice acestor examene: cataloagele de examen, lucrările scrise şi însemnările elevilor la proba orală. Aceste documente se predau imediat după finalizarea examenelor, dar nu mai târziu de data începerii cursurilor noului an şcolar.
(23) Lucrările scrise şi foile cu însemnările elevului la proba orală a examenului se păstrează în arhiva şcolii timp de un an.
(24)  Rezultatul la examenele de corigenţă şi la examenele de încheiere a situaţiei pentru elevii amânaţi, precum şi situaţia şcolară anuală a elevilor se afişează, la loc vizibil, a doua zi după încheierea sesiunii de examen şi se consemnează în procesul-verbal al primei şedinţe a consiliului profesoral.
(25)  După terminarea sesiunii de examen, de încheiere a situației de corigență sau de reexaminare, învățătorul/ profesorul dirigintele consemnează în catalog situația școlară a elevilor care au participat la aceste examene.

Art. 77
Transferul beneficiarilor primari ai educaţiei

(1)Beneficiarii primari ai educaţiei au dreptul să se transfere de la o clasă la alta, de la o unitate de învăţământ la alta, în conformitate cu prevederile prezentului ROF şi ale ROF al şcolii la care se face transferul.

(2)Transferul beneficiarilor primari ai educaţiei se face cu aprobarea consiliului de administraţie al unităţii de învăţământ la care se solicită transferul şi cu avizul consiliului de administraţie al unităţii de învăţământ de la care se transferă.

(3)În învățământul preșcolar, primar și gimnazial, beneficiarii primari ai educației se pot transfera de la o grupă/clasă la alta, în aceeași unitate de învățământ sau de la o unitate de învățământ la alta, în limita efectivelor maxime de preșcolari/elevi la grupă/clasă.

(4) În situații excepționale, în care transferul nu se poate face în limita efectivelor maxime de preșcolari/elevi la grupă/clasă, inspectoratul școlar poate aproba depășirea efectivului maxim, în scopul efectuării transferului.

(5) Transferurile în care se păstrează forma de învățământ se efectuează, de regulă, în perioada intersemestrială sau a vacanței de vară. Prin excepție, transferurile de la nivelul preșcolar se pot face oricând în timpul anului școlar, ținând cont de interesul superior al copilului.

(6) Transferul elevilor în timpul semestrelor se poate efectua, în mod excepțional, în următoarele situații:

a) la schimbarea domiciliului părinţilor într-o altă localitate; 
b) în cazul unei recomandări medicale, eliberată pe baza unei expertize medicale efectuate de direcţia de sănătate publică;

c) în alte situaţii excepţionale, cu aprobarea consiliului de administraţie al inspectoratului şcolar.

(7) Gemenii, tripleţii etc. se pot transfera în clasa celui cu media mai mare sau invers, la cererea părintelui, tutorelui sau susinătorului legal cu aprobarea directorului.  
(8)  Pentru copiii/tinerii cu cerințe educaționale speciale, în funcție de evoluția acestora, se pot face propuneri de reorientare dinspre învățământul special/special integrat spre învățământul de masă și invers.
(9)  Propunerea de reorientare se face de către cadrul didactic care a lucrat cu copilul în cauză sau de către părinții, tutorii sau susținătorii legali ai copilului și de către consilierul psihopedagog școlar. Decizia de reorientare se ia de către comisia de expertiză din cadrul CJRAE, cu acordul părinților, tutorilor sau susținătorilor legali.
(10)  După aprobarea transferului, unitatea de învăţământ primitoare este obligată să solicite situaţia şcolară a elevului în termen de 5 zile lucrătoare. Unitatea de învăţământ de la care se transferă elevul este obligată să trimită la unitatea de învăţământ primitoare, situaţia şcolară a celui transferat, în termen de 10 zile lucrătoare de la primirea solicitării. Până la primirea situaţiei şcolare de către unitatea de învăţământ la care s-a transferat, elevul transferat participă la cursuri în calitate de audient.

XII. EVALUAREA INSTITUŢIONALĂ

Art. 78

Evaluarea instituţională

(1) Evaluarea instituţională se realizează în conformitate cu prevederile legale, în două forme fundamentale:

(a) inspecţia de evaluare instituţională a şcolii; 

(b) evaluarea internă şi externă a calităţii educaţiei.

Art. 79
Evaluarea internă a calităţii educaţiei

(1)  În conformitate cu prevederile legale, la nivelul şcolii se înfiinţează Comisia pentru evaluarea şi asigurarea calităţii (CEAC).

(2)  CEAC are propriul Regulament de funcţionare. 

(3) Componenţa, atribuţiile şi responsabilităţile comisiei pentru evaluarea şi asigurarea calităţii sunt realizate în conformitate cu prevederile legale.

(4)  Activitatea membrilor comisiei pentru evaluarea şi asigurarea calităţii poate fi remunerată, cu respectarea legislaţiei în vigoare.

Art. 80

Evaluarea externă a calităţii educaţiei

(1)  Evaluarea externă a calităţii educaţiei se realizează în conformitate cu prevederile legale, de către Agenţia Română de Asigurare a Calităţii în Învăţământul Preuniversitar.

(2) În bugetul şcolii, vor fi asigurate, în mod distinct, din finanțarea de bază, sumele necesare acoperirii costurilor de evaluare externă, conform tarifelor percepute de către Agenția Română de Asigurare a Calității în Învățământul Preuniversitar pentru această activitate.
XIII. PARTENERII EDUCAŢIONALI
Art. 81

Drepturile părinţilor, tutorilor sau susţinătorilor legali

(1)  Părintele, tutorele sau susţinătorul legal al copilului/elevului are dreptul să fie informat periodic referitor la situaţia şcolară şi comportamentul propriului copil.

(2)  Părintele, tutorele sau susţinătorul legal al copilului/elevului are dreptul să dobândească informaţii numai referitor la situaţia propriului copil.

(3)  Părintele, tutorele sau susţinătorul legal al copilului/elevului are acces în incinta şcolii dacă:

a) a fost solicitat/a fost programat pentru o discuţie cu un cadru didactic sau cu directorul şcolii; 

b) desfăşoară activităţi în comun cu cadrele didactice;

c) depune o cerere/alt document la secretariatul şcolii; 
d) participă la întâlnirile programate cu educatoarea/învăţătorul/profesorul diriginte.

(4)  Procedura privind accesul părinţilor în şcoală se aprobă de către Consiliul de administraţie.  

(5)  Părinții, tutorii sau susținători legali au dreptul să se constituie în asociații cu personalitate juridică, conform legislației în vigoare.
(6)  Părintele, tutorele sau susţinătorul legal al copilului/elevului are dreptul să solicite rezolvarea unor stări conflictuale în care este implicat propriul copil, prin discuţii amiabile, cu educatoarea/ învăţătorul/profesorul diriginte, cu directorul şcolii. 
(7)  În situaţia în care discuţiile amiabile nu conduc la rezolvarea conflictului, părintele, tutorele sau susţinătorul legal adresează o cerere scrisă conducerii şcolii.

(8)  În cazul în care au fost parcurse etapele menţionate la alin. (6) şi (7) fără rezolvarea stării conflictuale, părintele, tutorele sau susţinătorul legal al copilului/elevului are dreptul să solicite rezolvarea situaţiei la inspectoratul şcolar.
(9)  În cazul în care au fost parcurse etapele prevăzute la alin. (6), (7) şi (8), fără rezolvarea stării conflictuale, părintele, tutorele sau susţinătorul legal al copilului/elevului are dreptul să solicite rezolvarea situaţiei la MECS.
Art. 82
Îndatoririle părinţilor, tutorilor sau susţinătorilor legali

(1)  Potrivit prevederilor legale părintele, tutorele sau susţinătorul legal are obligaţia de a asigura frecvenţa şcolară a elevului în învăţământul obligatoriu şi de a lua măsuri pentru şcolarizarea elevului, până la finalizarea studiilor.

(2)  Părintele, tutorele sau susţinătorul legal care nu asigură şcolarizarea elevului, pe perioada învăţământului obligatoriu, poate fi sancţionat cu amendă cuprinsă între 100 lei şi 1000 lei ori este obligat să presteze muncă în folosul comunităţii.

(3)  Constatarea contravenţiei şi aplicarea amenzilor contravenţionale prevăzute la alin. (2) se realizează de către persoanele împuternicite de primar în acest scop, la sesizarea consiliului de administraţie al şcolii
(4)  Conform legislaţiei în vigoare, la înscrierea copilului/elevului, părintele, tutorele sau susţinătorul legal are obligaţia de a prezenta documentele medicale solicitate, în vederea menţinerii unui climat sănătos la nivel de grupă/clasă/ pentru evitării degradării stării de sănătate a celorlalţi elevi/preşcolari din colectivitate. 

(5)  Părintele, tutorele sau susţinătorul legal al elevului are obligaţia ca, cel puţin o dată pe lună, să ia legătura cu profesorul pentru învăţământul preşcolar/învăţătorul/profesorul diriginte pentru a cunoaşte evoluţia copilului/elevului. Prezenţa părintelui, tutorelui sau susţinătorului legal va fi consemnată în caietul educatoarei/învăţătorului/ profesorului diriginte, cu nume, dată şi semnătură.

(6)  Părintele, tutorele sau susţinătorul legal al elevului răspunde material pentru distrugerile bunurilor din patrimoniul şcolii, cauzate de elev.

(7)  Părintele, tutorele sau susţinătorul legal al elevului din învăţământul primar are obligaţia să-l însoţească până la intrarea în şcoală, iar la terminarea orelor de curs să-l preia. 
(8)  Se interzice oricăror persoane agresarea fizică, psihică, verbala etc., a copiilor/elevilor și a personalului şcolii. 

Art. 83

Adunarea generală a părinţilor

(1)  Adunarea generală a părinţilor este constituită din toţi părinţii, tutorii sau susţinătorii legali ai copiilor/elevilor de la grupă/clasă.

(2)  În adunarea generală a părinţilor se discută problemele generale ale colectivului de elevi şi nu situaţia concretă a unui elev. Situaţia unui elev se discută individual, numai în prezenţa părintelui, tutorelui sau susţinătorului legal al elevului respectiv.

(3)  Adunarea generală a părinţilor se convoacă de către educatoare/ învăţător/profesorul diriginte, de către preşedintele comitetului de părinţi al clasei sau de către 1/3 din numărul total al membrilor săi ori al elevilor clasei.

(4)  Adunarea generală a părinţilor se convoacă semestrial sau ori de câte ori este nevoie, este valabil întrunită în prezenţa a jumătate plus unu din totalul părinţilor, tutorilor sau susţinătorilor legali ai copiilor/elevilor din grupa/clasa respectivă şi adoptă hotărâri cu votul a jumătate plus unu din cei prezenţi. În caz contrar, se convoacă o nouă adunare generală a părinţilor, în cel mult 7 zile, în care se pot adopta hotărâri, indiferent de numărul celor prezenţi.
Art. 84

Comitetul de părinţi

(1)  La nivelul fiecărei grupe/clase, se înfiinţează şi funcţionează comitetul de părinţi.

(2)  Comitetul de părinţi se alege, prin majoritate simplă a voturilor, în fiecare an, în adunarea generală a părinţilor, convocată de educatoare/învăţător/ profesorul diriginte care prezidează şedinţa.

(3)  Convocarea adunării generale pentru alegerea comitetului de părinţi are loc în primele 30 zile calendaristice de la începerea cursurilor anului şcolar.

(4)  Comitetul de părinţi se compune din trei persoane: un preşedinte şi doi membri; în prima şedinţă de după alegere membrii comitetului decid responsabilităţile fiecăruia, pe care le comunică profesorului pentru învăţământul preşcolar/primar/profesorului diriginte.

(5)  Comitetul de părinţi reprezintă interesele părinţilor, tutorilor sau susţinătorilor legali ai elevilor clasei în consiliul reprezentativ al părinţilor, în consiliul profesoral, în consiliul clasei şi în relaţiile cu echipa managerială. 

(6)  Comitetul de părinți are următoarele atribuții:

a) pune în practică deciziile luate de către adunarea generală a părinţilor elevilor clasei; 

b) sprijină educatoarea/învăţătorul/ profesorul diriginte în organizarea şi desfăşurarea de proiecte, programe şi activităţi educative extraşcolare;

c) sprijină educatoarea/învăţătorul/ profesorul diriginte în derularea programelor de prevenire şi combatere a absenteismului în mediul şcolar;

d) atrage persoane fizice sau juridice care, prin contribuţii financiare sau materiale, susţin programe de modernizare a activităţii educative şi a bazei materiale din clasă şi din şcoală;

e) sprijină conducerea şcolii şi educatoarea/învăţătorul/ profesorul diriginte şi se implică activ în întreţinerea, dezvoltarea şi modernizarea bazei materiale a grupei/clasei şi a şcolii;

f) sprijină şcoala şi educatoarea/învăţătorul/profesorul diriginte în activitatea de consiliere şi de orientare;

g) se implică activ în asigurarea securităţii copiilor/elevilor pe durata orelor de curs, precum şi în cadrul activităţilor educative, extraşcolare şi extracurriculare;

h) prezintă, semestrial, adunării generale a părinţilor, justificarea utilizării fondurilor, dacă acestea există.

(7)  Comitetul de părinţi poate decide să susţină, inclusiv financiar, întreţinerea, dezvoltarea şi modernizarea bazei materiale a clasei. Hotărârea comitetului de părinţi nu este obligatorie.

(8)  Sponsorizarea unei grupe/clase de către un agent economic/persoane fizice se face cunoscută comitetului de părinţi. Sponsorizarea nu atrage după sine drepturi suplimentare pentru copii/elevi/părinţi, tutori sau susţinători legali.
(9) Este interzisă implicarea copiilor/elevilor sau a cadrelor didactice în strângerea fondurilor.

Art. 85
Consiliul reprezentativ al părinţilor

(1)  La nivelul şcolii, funcţionează consiliul reprezentativ al părinţilor.

(2)  Consiliul reprezentativ al părinţilor este compus din preşedinţii comitetelor de părinţi.
(3)  Consiliul reprezentativ al părinţilor îşi desemnează preşedintele şi 2 vicepreşedinţi ale căror atribuţii se stabilesc imediat după desemnare, de comun acord între cei 3, şi se consemnează în procesul-verbal al şedinţei.
(4)  Consiliul reprezentativ al părinţilor se întruneşte în şedinţe ori de câte ori este necesar. Convocarea şedinţelor consiliului reprezentativ al părinţilor se face de către preşedintele acestuia sau, după caz, de unul dintre vicepreşedinţi.
(5)  Consiliul reprezentativ al părinţilor desemnează reprezentanţii părinţilor, tutorilor sau susţinătorilor legali în organismele de conducere şi comisiile şcolii. 

(6)  Consiliul reprezentativ al părinţilor decide prin vot deschis, cu majoritatea simplă a voturilor celor prezenţi.
(7)  Preşedintele reprezintă consiliul reprezentativ al părinţilor în relaţia cu alte persoane fizice şi juridice.
(8)  Preşedintele prezintă, anual, raportul de activitate consiliului reprezentativ al părinţilor.
(9)  Consiliul reprezentativ al părinţilor poate atrage resurse financiare extrabugetare, constând în contribuţii, donaţii, sponsorizări etc., din partea unor persoane fizice sau juridice, care vor fi utilizate pentru:

a) modernizarea şi întreţinerea patrimoniului şcolii, a bazei materiale şi sportive;

b) acordarea de premii şi de burse elevilor;

c) sprijinirea financiară a unor activităţi extraşcolare;

d) acordarea de sprijin financiar sau material copiilor care provin din familii cu situaţie materială precară;
e) alte activităţi care privesc bunul mers al şcolii.  

Art. 86
Contractul educaţional

(1)  Şcoala încheie cu părinţii, tutorii sau susţinătorii legali, în momentul înscrierii preşcolarilor/elevilor, în registrul unic matricol, un contract educaţional în care sunt înscrise drepturile şi obligaţiile reciproce ale părţilor.

(2)  Contractul educaţional este valabil pe toată perioada de şcolarizare în cadrul şcolii. 

(3)  Modificările contractului educaţional se pot realiza printr-un act adiţional acceptat de ambele părţi şi care se ataşează contractului educaţional.

XIV. ŞCOALA ŞI COMUNITATEA
Art. 87

Parteneriatele şcolii

(1)  Şcoala poate realiza parteneriate cu asociaţii, fundaţii, instituţii de educaţie şi cultură, organisme economice şi organizaţii guvernamentale şi nonguvernamentale sau alte tipuri de organizaţii, în interesul beneficiarilor direcţi ai educaţiei.
(2)  Parteneriatul cu autorităţile administraţiei publice locale are ca scop derularea unor activităţi/programe educaţionale în vederea atingerii obiectivelor educaţionale stabilite şcoală. 
(3)  Activităţile derulate în parteneriat nu pot avea conotaţii politice, de propagandă electorală, de prozelitism religios şi nu pot fi contrare moralei sau legilor statului.

(4)  Şcoala încheie protocoale de parteneriat cu organizaţii nonguvernamentale, unităţi medicale, poliţie, jandarmerie, instituţii de cultură, asociaţii confesionale, alte organisme, în vederea atingerii obiectivelor educaţionale stabilite prin proiectul de dezvoltare instituţională.

(5)  Protocolul conţine prevederi cu privire la responsabilităţile părţilor implicate, cu respectarea prevederilor legale în vigoare.

(6)  În cazul derulării unor activităţi în afara perimetrului şcolii, în protocol se va specifica concret cărei părţi îi revine responsabilitatea asigurării securităţii copiilor/elevilor.

(7)  Bilanţul activităţilor realizate va fi făcut public, prin afişare la sediul şcolii, pe site-ul şcolii, prin comunicate de presă şi prin alte mijloace de informare.

XV. DISPOZIŢII FINALE
Art. 88 Se interzice constituirea de fonduri de protocol sau a oricărui alt fond destinat derulării evaluărilor naţionale.

Art. 89 În şcoală, fumatul este interzis, conform prevederilor legislaţiei în vigoare.

Art. 90 În şcoală, se asigura dreptul fundamental la învăţătură şi este interzisă orice formă de discriminare  preşcolarilor/copiilor/elevilor şi a personalului din unitate.

